Abe obećao Putinu topao prijem u Japanu - 20.11.2016, Sputnik Srbija\nPredsednik Rusije Vladimir Putin održao je sastanak sa japanskim premijerom Šinzom Abeom na marginama samita Azijsko-pacifičke ekonomske saradnje u Peruu. Tokom... 20.11.2016, Sputnik Srbija\nrusija, vesti, svet, japan, vladimir putin, šinzo abe\n08:22 20.11.2016 (Osveženo: 10:05 20.11.2016)\n© Sputnik / Sergei Guneyev / Uđi u foto-galerijuPredsednik Rusije Vladimir Putin i premijer Japana Šinzo Abe\nPredsednik Rusije Vladimir Putin održao je sastanak sa japanskim premijerom Šinzom Abeom na marginama samita Azijsko-pacifičke ekonomske saradnje u Peruu. Tokom sastanka ruski lider istakao je da odnosi Moskve i Tokija napreduju zahvaljujući činjenici da su obnovljena neka sredstva interakcije.\n12 Novembar 2016, 11:45\n„Obnovili smo neka sredstva interakcije koji nam omogućavaju da krenemo napred u razvoju bilateralnih odnosa“, rekao je Putin i objasnio da se to odnosi na konsultacije održane između ministarstava spoljnih poslova, ministarstava odbrane i Saveta bezbednosti dveju zemalja.\nPutin je istakao da se nastavlja rad na sprovođenju japanske incijative za intenziviranje trgovinsko-ekonomske saradnje. On je dodao da dve zemlje danas „imaju dobru priliku da se dogovore o svim ovim pitanjima“.\nJapanski premijer je rekao da se politički dijalog dveju zemalja u poslednje vreme intenzivirao.\n„Pozdravljam činjenicu da se uoči tvoje posete Japanu održavaju intenzivni kontakti u širokom spektru oblasti i vrše pripremni radovi“, rekao je Abe, obraćajući se sa „ti“ ruskom predsedniku.\nVeć nakon sastanka japanski premijer rekao je da je plan za ekonomsku saradnju dveju zemalja postao konkretniji.\n„Potvrdili smo uspešan razvoj plana ekonomske saradnje od osam tačaka, održan je dobar razgovor uoči decembarskih pregovora“, citirala je Abeove reči novinska agencija „Kjodo“.\nNakon sastanka ruskog i japanskog lidera, portparol Kremlja Dmitrij Peskov rekao je novinarima da se na sastanku uglavnom razmatralo pitanje predstojeće posete ruskog predsednika Japanu.\nOsim toga, japanski premijer obećao je da će primiti ruskog lidera kao dragog gosta „u tradicionalnom hotelu sa toplim izvorima“.\n„A sledećeg dana preći ćemo u Tokio i razgovarati o ekonomskim pitanjima“, dodao je Abe.


(VIDEO) Uspešan debi Dušana Jevrića na klupi somborskog srpskoligaša - RTV Sreće Sombor\n(VIDEO) Uspešan debi Dušana Jevrića na klupi somborskog srpskoligaša\nU okviru 6.Srpske lige Vojvodina „Radnički 1912“ je golovima u drugom poluvremenu pobedio ekipu „Feniks 1995“ rezultatom 3 : 0.\nU prvih 45 minuta obe ekipe ne baš uverljive, tek po koja šansa sa obe strane ali gost dobija pravu priliku da povede u 39.minutu. Brz kontranapad „Feniksa“ prekida Popović startom u šesnaestercu, koji sudija Gnjatović ceni opravdano kao nedozvoljen start i svira kazneni udarac. Ipak mladi golman Pehilj čita udarac Jovanića i nedozvoljava protivniku da povede. Ovo je bila dobra opomena domaćinu pred odlazak na poluvreme.\nU drugih 45 minuta somborska ekipa kreće mnogo bolje i agresivnije i u 54. minutu Šveljo pronalazi Bačića na ivici kaznenog prostora, ovaj koristi slobodan prostor, šutira i donosi svom timu vođstvo od 1 : 0. Ohrabreni postignutim golom ekipa nastavlja da napada i u najlepšoj akciji utakmice u 64. minutu Antunić šalje loptu drugi put u mrežu gostiju. Slavuljica je presekao napad gostiju, napravio dupli pas sa Kneževićem, a potom uposlio Antunića koji se našao sam pred golom gostiju i to je 2 : 0. Ovim golom je moral gostima pao i videlo se da je utakmica odlučena. Ipak domaći ne staju ređaju se šanske i pada i treći gol. U 85.minutu korner sa desne strane izvodi Popović a najsnažljiviji ispred gostujućeg gola je Šveljo i to je konačnih 3 : 0.\nOvo je bio uspešan debi Dušana Jevrića na klupi somborskog srpskoligaša, uspeo je da posle ne baš ubedljivih partija do sada,motiviše ekipu da pruži dobru čvrstu igru, da prvi put do sada ne primi gol i bude efikasna u napadu.\n“Želim da čestitam momcima iz ekipe na sasvim zasluženoj i izuzetno važnoj pobedi. Posebno ističem jedan parametar jako važan za mene prvi put nisu primili gol u utakmici a bili su veoma efikasni. Imali smo dva različuta poluvremena, u prvom su verovatno tražili sebe, verovatno pod velikim psihološkim pritiskom i zbog mene kao novog trenera i zbog značaja rezultata u ovoj utakmici. Ali prevazišli su to u drugom poluvremenu i kao što se videlo odigrali odlično. Gost je imao priliku da povedu u prvom poluvremenu, ali eto bonus igrač mladi golman Pehilj je odbranom možda i prelomio utakmicu. Ovi momci imaju kvaliteta da igraju itekako timski a u svakom momentu neko od pojedinaca kao danas mladi Pehilj a i iskusni Popović može da svojim potezima povuče ostale. Ja pokušavam da vodim igrače iz utakmice u utakmicu, ovo smo sad završili idemo dalje, moramo da budemo na istom nivou i verujem i znam da ovi momci imaju taj kvalitet”, istakao je Dušan Jevrić.\n„Radnički 1912“ je sada 8. na tabeli sa osvojenih 10 bodova što je 3 boda zaostatka za prvoplasiranom ekipom „Mladost“ iz Novog Sada. Sledeća utakmica je već u sredu 16.septembra kada se u 7. kolu ekipa „Radnički 1912“ sastaje sa „Radničkim“ u Zrenjaninu koji je trenutno 13.na tabeli sa 8. bodova.\n(VIDEO) Rezultati 6. kola Vojvođanske lige Sever i PFL Sombor\n(VIDEO) Održan Somborski književni festival


Otvoren klub za seniore na Vračaru\nNajveći klub za starije u Beogradu, površine 350 metara kvadratnih, otvoren je na Vračaru, u Ulici prote Mateje 36, a nosiće ime po Igoru Holodkovu, koji je bio dugogodišnji novinar Televizije Beograd.\n28. decembar 2017. 23:18\nTrenutno postoji 27 klubova za seniore, a kako navodi gradski menažder Goran Vesić, planirana su još tri do kraja 2018. godine.\n- Radom klubova obuhvaćeno je 10.000 seniora, koji imaju besplatne edukacije, druženja, izlete i sve drugo što im je potrebno kako bi poboljšali kvalitet svog života, ističe Vesić.\nU prethodne tri godine, pored revitalizacije postojećih klubova za starije i obezbeđenja nove opreme za klubove na opštinama Obrenovac, Stari grad, Palilula i Voždovac, otvoreno je šest novih klubova na opštinama Voždovac, Novi Beograd, Zemun, Rakovica, Zvezdara i Barajevo. Na teritoriji opštine Vračar već postoji jedan klub za stare na adresi Sime Igumanova 4, ali zbog velikog broja zainteresovanih penzionera, Grad je otvorio još jedan klub koji će biti dostupan penzionerima iz svih gradskih opština.\nO Igoru Holodkovu\nDobitnik je nagrade za najbolje delo o masovnim komunikacijama 1991. godine, a takođe i nosilac Ordena zasluga za narod, Ordena bratstva i jedinstva i Ordena rada. Bio je u Odboru za podizanje Doma štampe u Beogradu\nDeo opštine Vračar postaje vrtić\nKontejnere koji zakljanjaju park postavili građani


Poskupelo grejanje u Subotici | (Vesti - 22. 12. 2011) Subotica.com\nPoskupelo grejanje u Subotici\n22.12.2011. u 00:00h\nUsred zime kad mu vreme nije - ali ne grom na Svetoga Savu, već nove cene gradske toplane.\nDa građane stave pred svršen čin pomogla im je lokalna vlast koja je i odobrila da ovaj monopolista troškove grejanja od januara naplaćuje više - četiri odsto više za fiksni deo, a sedam odsto za varijabilni deo ukupne potrošnje, i to za sve kategorije potrošača.\nTako će nova cena fiksnog dela, bez PDV-a za stanove iznositi 25,9 dinara po kvadratnom metru, dok će varijabilni deo biti 4,2 dinara po kilovat-satu. Nove cene su rezultat stava Gradskog veća koje su Subotičke toplane odbile kada su nedavno uputile svoj prvi zahtev u kojem je traženo povećanje od 5,8 za fiksni odnosno 15 odsto za varijabilni deo potrošnje. Gradska vlast je tada zatražila da Toplana preispita taj zahtev, i ona je preispitala.\nObjašnjenje rukovodstva Toplane je da su ih na ovakav korak primorale veće cene gasa i mazuta, a da bi se održalo stabilno funkcionisanje sistema, i cene njihove usluge moraju se povećati.\n„Ukoliko ne odobrimo ovo povećanje, mi praktično svesno teramo subotičku Toplanu u gubitak od 70 miliona dinara. Grad bi tada morao da interveniše sredstvima iz budžeta, to jest i novcem građana koji nemaju centralno grejanje“, napomenuo je gradonačelnik Saša Vučinić.\nU toj situaciji logično je pitanje zašto lokalna samouprava nešto ne preduzme ako njeno važno javno preduzeće stalno posluje na granici rentabilnosti.\nInače, iz gradske toplane su već obavestili građanstvo da je ovih dana zabeležena najniža temperatura u ovoj sezoni te da je potrošnja gasa skoro udvostručena kako bi se obezbedili topli stanovi. Za one koji ne žive u Subotici - živa se tokom proteklih noći spuštala na „neverovatnih“ minus 2 Celzijusa.\nsubotička toplana grejanje cene grejanja poskupljenje grejanja\npre 49 minuta i 1 sekundu


Vozi rs 8 aprila, 2021\nNakon što je dugo godina predstavljao simbol prekomernog zagađenja vazduha i ogromne potrošnje goriva, Hummer je promenio stranu. Ovaj gotovo mitski terenac sada se vraća kao potpuno električno vozilo, spremno da bez izduvnih gasova beskompromisno osvaja i najteže terene.\nKada je GMC nedavno objavio povratak Hummera, skrenuo je pažnju celokupne automobilske javnosti zbog popularnosti koju je ovaj model imao u prošlosti. Primarno dizajniran za potrebe vojske SAD, Hummer je predstavljao san mnogih bogatih Amerikanaca, posebno holivudskih zvezda. Od momenta kada je 1992. godine izašla “civilna” verzija ovog modela, postao je simbol moći i luksuza. Ekonomska kriza, povećanje cene goriva i briga za životnu sredinu, bili su odlučujući faktori koji su doprineli padu prodaje Hummer vozila u 2008. godini za 50%, što je umnogome uticalo na to da General Motors prestane sa proizvodnjom ove grdosije, nakom tri uspešne generacije.\nNedavno je General Motors objavio povratak Hummera, ovoga puta potpuno elektrifikovanog, i to u pick-up varijanti, koji će sa traka sići 2022. godine i imaće 1000 KS. Sada je na redu GMC Hummer EV SUV, terenac koji koristi istu bazu i koji će izaći na tržište do 2023.\nKao i u prethodnom modelu, usvojen je vrlo karakterističan stil dizajna, čija je namera da podseti na robusnost i “horizontalnost” starog Hummera. Naravno, prilagođava se i vremenu, pa je dobio detalje poput osvetljenog roštilja na prednjoj strani. Ono što SUV model izdvaja od pick-up verzije je uglavnom zadnji deo, sa drugačijom završnom obradom koja se ističe kvadratnim oblicima, malim prozorom i rezervnim točkom integrisanim u vrata prtljažnika.\nUnutrašnjost vozila odlikuje jednostavan i klasičan dizajn, sa pravougaonim elementima i modernim sadržajima, poput digitalizovane instrument table dijagonale 12,3 inča i ogromnog ekrana multimedijalnog sistema od 13,4 inča. Na većem displeju se prikazuju i slike sa jedne od čak 18 kamera kojima je opremljen novi Hummer.\nTri motora, ukupne snage 830 KS, ubrzavaju ovog teškaša do 100 km/h za samo 3,5 sekunde (što je za pola sekunde sporije u odnosu na pick-up), uz solidan domet od oko 480 kilometara i podršku za brzo punjenje baterije (300kW).\nNakon prvog izdanja Hummer EV SUV-a, na tržištu će se pojaviti nove verzije koje će imati motore manje ukupne snage, ali i manju cenu. Tako će se tokom proleća 2023. ponuditi model sa motorima snage 650 KS, a tokom proleća 2024. model sa slabijom baterijom i dometom od 400 km.\nRADOVI NA BEOGRADSKIM ULICAMA ZA 07. APRIL 2021.


UI u filmskoj industriji - 6. marta u klubu Fabrika\nMilena Radivojević 26. 2. 2018.\nKreativni direktor Territory studija iz Londona Dejvid Šeldon-Hiks još jedan je u nizu eksperata koji će održati predavanje na tradicionalnoj Nordeusovoj seriji predavanja posvećenoj profesionalnom usavršavanju, a sam događaj održaće se 8. marta u Beogradu.\nDeril Kleulou, kreativni direktor Nordeusa, izjavio je da će Hiksovo predavanje “Future Fictional Technology” još jednom okupiti kreativnu zajednicu zainteresovanu za gaming, te će se zajedno baviti analizom veze između umetnosti, nauke i vizuelnog dizajna u cilju kreiranja realističnog sveta.\nInače, Territory studio – čiji je Dejvid kreativni direktor, jedan je od najprestižnijih studija na polju grafike, vizuala, VFX i kreative u filmskim ostvarenjima (poput onih u filmovima Blade Runner 2049, Ex_Machina, Prometheus i drugi), a trenutni projekti su im Pacific Rim Uprising i Ready Player One.\nDejvid će predavanje održati 8. marta u 18 časova u prostoru kluba Fabrika, dok iz organizacije napominju da je broj mesta ograničen i da će prijave trajati do 6. marta. Potvrde uspešnih registracija i rezervacija će biti dostavljene na email dan nakon zatvaranja prijava.


TotalCar.rs » Ford diše za vrat Volkswagenu\n0 komentara 7692 pregleda\nFord je u januaru na evropskom tržištu prodao 9,8 odsto više automobila nego u istom mesecu 2014. i učvrstio se na poziciji broj 2 na listi najtraženijih auto-brendova, iza prvoplasiranog Volkswagena.\nProdaja automobila marke Ford u Evropi dostigla je u prvom mesecu 2015. godine 88.700 jedinica, što je najbolji januar za ovog proizvođača od 2012. Istovremeno, Ford je povećao i tržišni udeo na starom kontinentu za 0,2%, na 7,7%.\nZa uspešan početak godine i gotovo dvocifreni rast prodaje najzaslužniji je novi Ford Mondeo. U januaru je u Evropi isporučeno 29 odsto više ovih vozila nego u istom mesecu prethodne godine, kada se prodavao stari model.\nNa taj način, Mondeo je pokazao da je i dalje veoma konkurentan u svom segmentu iako je u Evropu stigao sa više od godinu dana zakašnjenja.\nU Fordu su zadovoljni i prodajom restilizovanog Focusa, koji je zadržao drugo mesto na listi najprodavanijih modela iz takozvanog C segmenta, u kom je u Evropi već godinama neprikosnoven Volkswagen Golf.\nFord je u 2014. na listi deset najprodavanijih modela na evropskom tržištu imao dva vozila – Fiesta se sa 308.999 prodatih primeraka plasirala na drugu poziciju iza Golfa, dok je Focus zauzeo 6. mesto sa 222.834 isporučenih automobila.\nSportski BMW sa plug-in hibridnom tehnologijom\nVideo: Nissan Pathfinder (2013)


AMSS: Na Batrovcima kamioni čekaju tri sata, na Horgošu šest\nBeta 24. januara 2017. 07:25\nNa graničnom prelazu Batrovci na izlazu iz Srbije ka Hrvatskoj teretna vozila čekaju oko tri sata, dok na prelazu Horgoš sa Madjarskom teretna vozila čekaju oko šest sati, saopštio je jutros Auto-moto savez Srbije.\nNa putničkim terminalima nema dužih zadržavanja od 20 minuta, pokazuju podaci granične policije.\nPrema podacima AMSS, magla u Vojvodini, Šumadiji, Timočkoj krajini, po kotlinama, dolinama, pored reka i na širem području Beograda usporava vožnju i sanjuje vidljivost na manje od 200 metara, a na deonicama na kojima je kolovoz vlažan moguće je stvaranje poledice.\nAMS savetuje vozačima dodatnu pažnju i obavezni korišćenje zimske opreme na putevima ka zimskim turističkim cetrima zbog najavljenog snega.\nZbog radova petlji kod Ostružnice od juče je sužen kolovoz na jednu traku na novom Obrenovačkom putu. Kako je najavljeno radovi će trajati do 7. februara.\nPrema podacima „Puteva Srbije“ i dalje su neprohodne deonice Pričevići-Pecka i Krupanj-Gračanica. Saobraćaj je obustavljen i na deonici Mojkovići-Krupanj, Bancarevo-Ravni Do, Prosek-Crna Reka-Brancarevo, za koju se savetuje korišćenje alternativnog pravca Niš-Crvena reka-Pirot.\nKamionima i šleperima i dalje je zabranjeno kretanje na putevima oko Novog Pazara, Sejnice, Šapca, Valjeva i na prilazima Kopaoniku.


Jovanović: Pozivi na vanredne izbore destabilizuju Srbiju | Autonomija\nJovanović: Pozivi na vanredne izbore destabilizuju Srbiju\n"Ljudima puca kičma od neizvesnosti u svakodnevnom životu"\nLider Liberalno-demokratske partije (LDP) Čedomir Jovanović ocenio je danas da pozivi na raspisivanje vanrednih parlamentarnih izbora u Srbiji unose dodatnu nestabilnost u društvo i ocenio da „ljudima puca kičma od neizvesnosti u svakodnevnom životu“.\n„Bilo bi dobro da oni koji odlučuju o svemu, shvate da izbore prati obaveza uspostavljanja reda. Moramo u izbore da uđemo na normalan način, ne mrcvareći zemlju koja je već platila preveliku cenu za nepredvidivu politiku, iza koje, po pravilu, stoji nesposobna vlast“, ocenio je Jovanović .\nJovanović je dodao da, šta god da se desi, niko u Srbiji ne treba da bude iznenađen i zatečen.\n„Jer, svi zajedno smo mnogo preživeli, tako da bi nam još jedna izborna podvala sa republičkim izborima izgledala kao laka prehlada ili plitka voda“, rekao je on.


Sat u kom ste rođeni otkriva karakter Već odavno znamo kada računamo znak u horoskopu i podznak da su planete imale uticaj na formiranje našeg karaktera, odnosno svaki horoskopski znak ima određene karakteristike koje ga prate. Međutim, to...\nČuveni psiholog: Tip ljudi "za zaobići" u širokom luku Erih From je jedan od najpoznatijih nemačkih socijalnih psihologa i psihoanalitičara. Njegovo delo "Umeće ljubavi" je čuveni bestseler, koji i dan danas privlači pažnju velikog broja ljudi. Ljubav je...\nU ponoć ŽELJA: Sutra je Bogojavljenje i plivanje za krst Pravoslavna crkva i njeni vernici slave Bogojavljenje 19. januara, praznik za koji se vezuju brojni običaji i verovanja, a verovatno najpoznatiji su zamišljanje želja u ponoć i plivanje za časni krst...\nPol zavisi od oca, inteligencija od majke: Deca i geni Šta je to što nasleđujemo od majke, a šta od oca? Čiji geni su zaduženi za boju očiju, kosu, visinu...\nNovčanica od 10 dinara, a vredi 8.000 evra Sa novčanicom od 10 dinara više ništa ne možete da kupite, ali ako posedujete onu iz 1885. godine – 10 dinara vredi mnogo, mnogo više...\nSvaki gem, bod, set za - VUČIĆA (VIDEO) Tokom desetogodišnje autokratske vladavine ušao je Aleksandar Vučić u sve pore, ponaša se kao margarin (u sve se meša), pa građani čak i kad naprednjački lider nije u pitanju govore o njemu. Tome u prilog...\n10 najvažnijih osobina ljudi rođenih u januaru Osobe rođene u januaru su marljive i vredne, cene iskrenost i dobrotu. Po prirodi su rođene vođe. Otkrijte šta je to što ih čini veoma posebnim...\nZnaci pokazuju da je prijateljstvo jednostrano Prijatelji su vrlo važan deo našeg života, ali ponekad i prijateljstva mogu biti iscrpljujuća. Ukoliko se bar delimično prepoznajete u redovima koji slede, budite sigurni da ste u jednostranom odnosu...\nPohlepa, sujeta: Najveća mana po datumu rođenja Prema numerologiji datum rođenja može mnogo toga reći o nekoj osobi, između ostalog i da odredi njene najveće grehove ili mane...\nHtela da bude mršavija: Smešna Darija Kisić Darija Kisić Tepavčević juče je okačila tri fotografije sa glasanja na referendumu. Poslednju je u međuvremenu obrisala, ali prekasno - na društvenim mrežama se već proširila i ljudi je dosta prozivaju...\nNa šta "trošimo" vreme: Tri godine u toaletu Svi ljudi su ličnosti za sebe, ali da li ste znali koje su to stvari zajedničke svima nama i na šta trošimo najviše vremena svaki dan? Evo nekih zanimljivih činjenica koje sigurno niste znali...\nFrojdov test od 5 minuta otkriva kakav ste čovek Sigmund Frojd, lekar i psihijatar koji se smatra jednim od najkotroverznijih naučnika 20. veka, a naročito poznat po svoja dva otkrića - razotkrio je misteriju ljudskih snova, a prvi je pronašao i univerzalni...\nNokti vam se listaju? Evo kako da ih tretirate Nokti mogu da otkriju mnogo o našem opštem zdravlju. Ako ste primetili da je jedan ili više njih počeo da se ljušti, postoji razlog za to. Najčešće je u pitanjuu neko fizičko ošetećenje nokta, ali i previše...\nPet načina da deci podignete samopouzdanje Samopouzdanje pomaže deci da se lakše izbore sa svim školskim aktivnostima, ali i stvore važna prijateljstva sa svojim vršnjacima. S dolaskom rane adolescencije, uz visok nivo samopouzdanja deca lakše...\nNajpoznatiji mim sa interneta je Srbin (VIDEO) Poreklom iz Srbije, David Jovanović koji danas živi u Engleskoj nalazi se na viralnoj fotografiji sa kojom se danas šale korisnici društvenih mreža iz celog sveta. U serijalu videa Buzz Feeda koji se zove...\nŠta se dešava u telu kada oprostite prevaru ili uvredu? Da biste oprostili osobi, morate se osloboditi svog besa i negativnih misli duboko u sebi, kao i spolja. Opraštanje nije samo formalnost - to je stanje duha koje vas može uzdići iznad mnogih nevolja, ili...\n12 čudnih znakova koji ukazuju na visoku inteligenciju Naučnici tvrde da na inteligenciju čoveka utiče niz faktora. Sada otkrivaju i kojih to 12 znakova može da otkrije da li je neko natprosečno pametan...\nTest ličnosti za izbor posla: 4 pitanja ključna Majers - Brigs test ličnosti je osmišljen za vrene Drugog Svetskog rata, u vreme kad je veliki deo muškaraca otišao u rat. Zamišljen je kako bi ženama olakšao izbor posla na inače muškim radnim mestima...\nGavran grakće, a ko muče? Odgovor đaka, presmešan Dečija logika i neiskvarenost najbrže umeju da nam izmame osmehe na lica. Ovaj đak je to uspeo uz pomoć samo dve reči...\nLEGENDA Oglas o kom se bruji: Poklanja auto! Daniel iz Karlovca objavio je na Fejsbuku oglas koji je izazvao veliku pažnju u celom regionu. Naime, umesto da proda automobil, odlučio je da ga pokloni jer je to bila želja njegove pokojne bake...


Tojota ostavlja Folksvagen za petama u 2015.\nJapanski proizvođač automobila Tojota Motor je na putu da u 2015, četvrtu godinu uzastopno, zadrži lidersku poziciju po broju prodatih vozila u svetu, ostavljajući za petama suparnike kao što su Folksvagen (VW) i DŽeneral Motors, piše japanski dnevni list Jomiuri Šimbun.\nProdaja Tojota grupacije, uključujući rezultate njenih kompanija Daihatsu Motor i Hino Motors, dostigla je 9,2 miliona jedinica u periodu januar-novembar 2015, što je za 1,0 procenat manje nego prošle godine, saopšteno je iz kompanije.\nFolksvagenova prodaja za 11 meseci ove godine pala je po većoj stopi, za 1,7 procenata na 9,09 miliona vozila.\nJapanska kompanija predviđa da će do kraja ove godine globalna prodaja njenih vozila stići do cifre od 10,09 miliona jedinica, dok prodaja VW-a teško da će dogurati do 10 miliona vozila zbog negativnih posledica skandala vezanog za malverzacije sa pokazateljima emisije izduvnih gasova na testiranjima.\nOd početka 2015. godine do kraja novembra, prodaja Tojote u SAD-u, njenom glavnom tržištu, porasla je 4,7 odsto, čemu je doprinela energična prodaja velikih vozila, poput SUV-a i pikap kamiona, zahvaljujući padu cena sirove nafte.\nU Kini je prodaja automobila ove japanske kompanije skočila 10,3 odsto, premašivši 1,0 milion jedinica, a najbolju „prođu“ su imali „korola“ i sestrinski model „levin“.


PREDSTAVLJAMO: Moderni stambeno – poslovni objekat ZE VAL - Portal 072info\nPREDSTAVLJAMO: Moderni stambeno – poslovni objekat ZE VAL\nAutor teksta Redakcija 11. Septembra 2018. 16. Januara 2019.\nZE VAL je stambeno – poslovni objekat, čija izgradnja će se realizirati u skladu sa najsavremenijim standardima u ovoj oblasti. Objekat će imati 5 spratova, a u izgradnji će se koristiti najkvalitetniji građevinski materijali.\nStambeno – poslovni objekat ZE VAL smješten je na izuzetno atraktivnoj lokaciji, u samom centru Zenice,u Ulici Mujagića sokak br.15. Reference i ponudu kompanije PRIMUS BALKAN možete pogledati na www.primus-balkan.ba.\nU samoj zgradi nalazi se 17 stanova, sa tim da su stanovi u etažama po vertikali površinski jednaki. U nastavku teksta predstavit ćemo svaki stan, a za više informacija budite slobodno da kontaktirate ZE VAL na broj telefona 061 955 801!\nUspjeh KK „Internacional“ Zenica na prvenstvu u Sarajevu


Beta\t 24. septembra 2015. 23:55\nInteraktivna izložba o životu i radu naučnika Mihajla Pupina pod nazivom “Pupin – od fizičko duhovne realnosti” otvorena je večeras u Istorijskom muzeju Srbije u Beogradu i trajaće do 20. februara sledeće godine.\n“Izložba o Mihajlu Pupinu pokazuje koliko nove tehnologije mogu da preobraze našu muzeološku praksu. Sada roditelji, ili bake i deke, čak i oni koji smatraju da je tablet — vrsta poslužavnika, mogu da povedu na izložbu svoje najmilije, bez straha da će se klinci, naviknuti na 3D kompjuterske igrice, u muzeju zanesvestiti od dosade. I svi oni uživaće zajedno i, sigurno, naučiti nešto novo”, rekao je ministar kulture i informisanja Ivan Tasovac na svečanom otvaranju.\nOn je izrazio nadu da će izložba izazvati veliki interes publike, ne samo zbog njegovog blistavog uma i naučnog dela koje je ostavio iza sebe, već i “zato što je važno da ne dopustimo da nam naše poslovično kukanje o stanju u kulturi toliko zamuti pogled da prestanemo da primećujemo dobre primere oko nas”.\nGovoreći o osobenostima ove izložbe, autorka izložbe i potpredsednica Obrazovno-istraživačkog društva “Mihajlo Pupin” Aleksandra Ninković Tašić istakla je da će pored Pupinovih doprinosa na polju nauke, profesorskog rada, njegovog dobročinstva i patriotskih nastojanja, izložba otkriti i neke nove detalje iz života velikog naučnika.\n“Posle 80 godina od Pupinove smrti, prvi put imamo priliku da otkrijemo Pupina kroz do sada neobjavljena pisma, članke, proglase, kao i kroz prijateljstvo i saradnju sa Ajnštajnom, Teslom, Pašićem, Cvijićem, vladikom Nikolajem i Urošem Predićem. Pupinova nauka i njegov brilijantan um, s jedne strane, i njegovo srce puno dobrote s druge, čine ovu postavku važnom ne samo za upoznavanje sa delima jednog čoveka, već i sa istorijom naše nauke, pronalazaštvom, umetnošću i čitavim jednim dobom koje obuhvata kraj 19. i početak 20. veka”, izjavila je Aleksandra Ninković Tašić.


source.ba | "Meni SDA nije dala ništa, Bakir je izašao pred ljude i slagao ih u oči. Sad treba da se pravdam i stidim jer mi supruga radi za hiljadu maraka"\nSa Šepićem smo razgovarali o izborima koji nam dolaze u nedjelju, njegovim šansama, šansama NB-a i kakvom se rezultatu nada.\nRazgovarali smo o SDA, političkoj opciji kojoj je Šepić godinama pripadao, pa smo ga pitali za razloge napuštanja Stranke demokratske akcije.\nTokom intervjua smo razgovarali o tome šta je on do sada napravio, šta nije napravio, a također smo razgovarali smo o nepotizmu i korupciji.\nU nastavku pogledajte cijeli intervju sa Senadom Šepićem, prvim čovjekom NB-a i kandidatom za člana Predsjedništva BiH.\nTagovi: BiHIntervjuOpci izboriSDANezavisni blokSenad SepicBakir Izetbegovic


Ljubinje | 15.03.2021\nSastanak predstavnika opštine Ljubinje i Fondacije "Za porodicu" održan je danas u Banjaluci.\nDogovoreno je da opština Ljubinje pristupi relizaciji projekta "Prijatelj porodice" o čemu je potpisan ugovor. U narednom periodu Opština će organizovati uključivanje privrednika iz Ljubinja u projekat kao i prikupljanje zahtjeva porodica sa troje i više djece za izdavanje Ponosnih kartica Republike Srpske.\n- Razlozi zbog kojih vjerujemo da će ovaj projekat zaživjeti u Ljubinju i donijeti konkretne pogodnosti za višečlane porodice ali i privrednike jeste taj što Projekat uključuje elektornsku prodajnu platformu koja izjednačava upotrebnu vrijednost Ponosnih kartica u svim loklanim zajednicama u Republici - istakli su predstavnici opštine Ljubinje.\nSastanku su prisustvovali Vitomir Vojčić, zamjenik načelnika, načelnica Odjeljenja za opštu upravu Јovana Bokić, Dragan Dakić, predsjednik Fondacije u Miroslav Kotur predsjednik Upravnog odbora Fondacije.


Press Online :: Hronika :: Optuženi Đorđević priznao krivicu\nOptuženi Đorđević priznao krivicu\nU nastavku suđenja pripadnicima "drumske mafije", optuženi Slavoljub Đorđević priznao je danas da je zbog pretnji instalirao program za dvostruku naplatu putarine\nOn je kazao da zbog straha nije smeo da prijavi policiji malverzacije koje su se dešavale na naplatnim rampama.\nĐorđević je objasnio da su se ranije događale "čudne stvari" u preduzeću, pa je tako šef naplatne stanice Bubanj potok Aleksandar Radoš navodno izvršio samoubistvo početkom 2004. godine, dok je Milenko Caković, šef unutrašnje kontrole u preduzeću, teško pretučen metalnim šipkama nekoliko meseci kasnije.\n"Optuženi Aleksandar Đorđević mi je u septembru 2004. godine rekao da ništa ne prijavljujem oko izmenjenog fajla u programu. Posle toga me ja na mobilni telefon pozvao nepoznati muški glas i ponovio istu stvar. Zbog svega što sam znao od ranije, to sam shvatio vrlo ozbiljno", dodao je Đorđević.\nOn je kazao da je za to oko 15 puta dobio koverte sa pet do 15 hiljada dinara.\nNepoznati muški glas mu je u maju 2006. godine rekao da izbriše program za duplu naplatu iz kompjutera i da ukloni diskete.\nPripadnici "drumske mafije" su uhapšeni krajem maja 2006. godine.\nOptuženi su da su programom i duplim karticama, oštetili preduzeće "Putevi Srbije" za 6,5 miliona evra.


22.07.2020 u 11:40\nPalma negira da će biti ministar poljoprivrede\nLider Jedinstvene Srbije Dragan Marković negirao je danas pisanje pojedinih medija da će u novoj Vladi obavljati funkciju ministra poljoprivrede i naveo da njemu i ne treba ministarska funkcija da bi radio dobre stvari za Srbiju. „Na sastanku sa predsednikom Srbije Aleksandrom Vučićem nije bilo ni jedne jedine reči o broju ministarskih mesta, o resorima, niti su pominjana bilo kakva personalna rešenja. Na sastanku smo razgovarali o važnim političkim i programskim pitanjima kao što su pregovori u Briselu, pričali smo o ekonomiji, o aktuelnoj epidemiološkoj situaciji u zemlji i brojnim drugim državnim pitanjima”, naveo je Marković, prenosi Beta. On je to saopštio nakon pisanja pojedinih medija da je na konsultacijama dogovoreno da koaliciji SPS i JS pripadnu dva ministarska\n21.07.2020 u 09:23\nNaprednjaci zatražili od Vučića mandat za sastav vlade\nPotpredsednik SNS Miloš Vučević izjavio je, posle konsultacija sa predsednikom Aleksandrom Vučićem, da su predstavnici liste „Aleksandar Vučić - Za našu decu”, zatražili mandat za sastav nove vlade. On je istakao da nije bilo reči o personalnim rešenjima. Kako je rekao, očekuje da skupština bude konstituisana do 3. avgusta, a vlada zatim u zakonskom roku, do 3. novembra. „Naša lista je nakon ubedljive pobede na konsultacijama sa predsednikom legitimno tražila mandat za sastav vlade i tu nema političke dileme”, rekao je Vučević, preneo je Tanjug. „Naša predviđanja su da će do kraja avgusta ili početka septembra biti izabrana vlada, koja će biti vlada kontinuiteta”, rekao je Vučević.


Beta | 02. mar 2020.\nAhmeti je pripadnicima Policije Kosova rekao da ga je u nedelju uveče napalo pet osoba, dok je on jednog od napadača identifikovao kao Gzima Makolija.\n„Nezavisni sindikat RTK oštro osuđuje akt nasilja prema glavnom i odgovornom uredniku veb strane RTK Aljtinu Ahmetiju koga je sinoć napalo nekoliko osoba u jednom lokalu u Prištini. Zahtevamo od organa reda da preduzmu sve zakonske mere kako bi izvršioci ovog ružnog dela dobili zasluženu kaznu“, navodi se u saopštenju tog sindikata.\nPolicija Kosova je ranije jutros u izveštaju objavila da je Ahmeti napadnut i da je osumnjičeni za napad u bekstvu.\nAljtin Ahmeti Kosovo Napadi na novinare RTV Kosovo\n← Milionske isplate Pinka za Vučićevićevu emisiju\nFAR se već četiri godine trudi da svetli objektivnošću →


Početak/Obrazovanje/Tim za škole odlučio kako će se odvijati nastava naredne nedelje\nTim za škole doneo je odluku da od ponedeljka, 31. januara, učenici od prvog do četvrtog razreda osnovnih škola nastavu pohađaju neposredno, dok će učenici od petog do osmog razreda obrazovno-vaspitni rad pratiti po kombinovanom modelu i ići u školu dan za danom, podeljeni u dve grupe. Za učenike srednjih škola nastava će se, takođe, odvijati prema kombinovanom modelu.\nPrema podacima iz nadzora preuzetim iz elektronskog sistema „Servis javnog zdravlja“, koje je Ministarstvu prosvete, nauke i tehnološkog razvoja dostavio Institut za javno zdravlje Srbije „Dr Milan Jovanović Batut“, u nedelji od 20. do 26. januara broj obolele dece školskog uzrasta od 6 do 18 godina je bio 5.480 (0,71 odsto) obolelih.\nUčešće dece školskog uzrasta u ukupnom broju potvrđenih slučajeva kovida 19 u istom periodu iznosio je 3,7 odsto, saopštilo je Ministarstvo prosvete.\nU osnovnim i srednjim školama na teritoriji Republike Srbije, ukupno je 25 (0,06 odsto) odeljenja (16 i manje učenika), koja su zbog najmanje tri slučaja infekcije učenika u odeljenju promenila način organizacije rada sa neposrednog rada na onlajn nastavu u poslednjih 10 kalendarskih dana.\nUkupno je 214 (0,54 odsto) odeljenja (17 i više učenika) koja su zbog najmanje dva slučaja infekcije učenika u odeljenju promenila način organizacije rada sa neposrednog na kombinovani model u poslednjih 10 kalendarskih dana i 43 (0,11 odsto) grupe u kojima se iz kombinovanog modela nastave prešlo na onlajn (pojava tri slučaja infekcije učenika) u poslednjih 10 kalendarskih dana.\nđaci Koronavirus nastava škola


/ Plus / Politika / Vijeće ministara BiH sutra o budžetu i Godišnjem nacionalnom programu\nFENA14.01.2019. u 13:02\nNacrt zakona o budžetu institucija Bosne i Hercegovine i međunarodnih obaveza za 2019. godinu dokument je o kojem bi se sutra, 15. januara, trebalo izjasniti Vijeće ministara BiH na zakazanom nastavku sjednice, a pripremilo ga je Ministarstvo finansija i trezora.\nUkupan budžet institucija BiH utvrdilo je Fiskalno vijeće Globalnim okvirom fiskalne bilanse i politika u iznosu od 966 miliona KM, u okviru kojeg su projicirana sredstva za otplatu vanjskog duga u iznosu od 826 miliona KM.\nPrema ranijim izjavama ministra finansija i trezora Vjekoslava Bevande ovo je prvi put da od 2011. godine dođe do povećanja okvira budžeta za oko 16 miliona KM jer je od tada svake godine iznosio 950 miliona KM.\nPotreba za povećanjem budžeta ukazala se nakon usvajanja izmjena zakona o povećanju plata policajcima i to zahtjeva dodatna izdvajanja na stavkama plaća, dok će ostali dio iz povećanja budžeta biti utrošen za vraćanje vanjskog duga.\nPred ministrima bi se i sutra trebao naći Prijedlog godišnjeg nacionalnog programa kojeg je pripremila Komisija za NATO integracijski proces BiH, a radi se o dokumentu koji je od BiH zatražen na sastanku ministara vanjskih poslova zemalja Sjevernoatlantskog saveza (NATO).\nUsvajanje ovog plana u konačnici bi značilo aktivaciju Akcionog plana za članstvo (MAP) u NATO-u na šta BiH čeka već godinama i obuhvata odgovore na set pitanja iz oblasti politike, odbrane, resursa i pravnih pitanja.\nOvaj dokument državni ministri trebali su razmatrati i na prvom dijelu sjednice održanom 27. decembra prošle godine, a treba napomenuti da predstavnici iz Republike Srpske i dalje ponavljaju stav o napretku BiH na putu ka članstvu u NATO-u koji se veže za stav Srbije o vojnoj neutralnosti.


Opel Corsa je automobil 2020. godine u Srbiji! - Zanimljivosti o automobilima\nOpel Corsa je automobil 2020. godine u Srbiji!\nBeograd: Šesta generacije Corse osvojila je još jedno priznanje! Opelov bestseler proglašen je za automobil godine u Srbiji za 2020. Žiri Asocijacije automobilskih novinara Srbije izglasao je sa 62 poena da ovo prestižno priznanje dodeli Novoj Corsi, koja je tako u oštroj konkurenciji ponela još jednu laskavu titulu.\nESP – elektronska kontrola stabilnosti (VIDEO)\nZaustavljena i isporuka Škoda Octavie: Uzrok isti softverski problemi kao i na VW Golfu!


Pooštrene mere za ulazak u Sloveniju - PRess Serbia | PR PRess team\nValidnost negativnog PCR testa pri ulasku u Sloveniju biće 48 sati od uzimanja brisa, a brzog antigenskog testa 24 sata od uzimanja brisa, dok se ostali uslovi ne menjaju.\nTakođe, novim merama koje stupaju na snagu u ponedeljak menjaju se uvslovi za korišćenje javnog prevoza pa će smeti da ga koriste samo osobe koje su vakcinisane, preležale koronu ili imaju negativni test, a uz to moraju da nose i zaštitnu masku, prenosi Blic.\nU vozovima i autobusima ograničava se i broj putnika na sedećim mestima te je potrebna međusobna distanca putnika na stajaćim mestima, a za kontrolu i sprovođenje protokola zaduženi su organizatori prevoza, odnosno javna prevozna preduzeća.\nU Sloveniji je u poslednja 24 sata prema još nezvaničnim podacima potvrđeno 4.468 novih slučajeva, skoro 3.000 više nego pre sedam dana, a epidemiolozi strahuju da bi se širenjem varijante omikron, koja postaje dominantna, broj dnevnih zaraza na vrhuncu novog talasa mogao povećati na 10.000, pa i više.\nTagovikorona mere putovanja ulazak u Sloveniju\nKočije sa konjima, gledanje u dlan i ples u nošnjama čine najveći romski sajam u Evropi!


Otvoren Regionalni centar za razvoj cikloturizma - News - Turistički svet\nOtvoren Regionalni centar za razvoj cikloturizma\nZbog popularizacije vožnje biciklom u Srpskoj Crnji u blizini graničnog prelaza otvoren je i Regionalni centar za razvoj cikloturizma, prvi te vrste u našoj zemlji. Cilj ovog plana je da se Zrenjanin i Temišvar, dva najveća grada u srpskom i rumunskom delu Banata, povežu biciklističkom stazom.\nCentar je smešten u renoviranoj napuštenoj zgradi koja je nekada bila u sklopu kompleksa dvorca „Nojhauzen”, pokraj državnog puta Zrenjanin–Temišvar. Zgrada koja će sada biti na usluzi biciklista nastala je u poslu čiji je nosilac bila opština Nova Crnja, sa partnerima iz susedne rumunske opštine Žombolj i zrenjaninskim Regionalnim centrom za društveno-ekonomski razvoj „Banat”. U moderno opremljen konak za bicikliste uloženo je preko pola miliona evra iz fondova EU za prekograničnu saradnju. Vlada APV pomogla je izgradnju sa 50 hiljada.\nSa novim centrom u Srpskoj Crnji i sličnim sadržajem na ulazu u Žombolj, sa rumunske strane ovaj deo Banata našao se na jednoj od najmlađih, ali i najvažnijih evropskih biciklističkih ruta „Eurovelo 13”. Rumunsku i srpsku stranu sada povezuju staze u dužini oko 300 kilometara, a predstoji još izgradnja kraćeg dela od Nove Crnje do graničnog prelaza. Za potrebe novog centra kreirani su mobilna aplikacija i sajt, a domaćini poručuju da željno očekuju svakog biciklistu koji reši da poseti ovaj region. U predivnom ambijentu bagremove šumice i atraktivnog dvorca „Nojhauzen” mogu da predahnu i okrepe se, prenoće, poprave bicikl, skupe snagu za dalje putovanje. U Srpskoj Crnji su uvereni da će stavljanje ovog mesta na biciklističku mapu Evrope doneti prosperitet ovom kraju.\nIstovremeno, najavljen je početak revitalizacije reke Begej, takođe kroz IPA program prekogranične saradnje Rumunija–Srbija. Među obimnim infrastrukturnim radovima, čija je vrednost skoro 14 miliona evra i koji treba da se realizuju u naredne četiri godine, nalazi se i završetak biciklističke staze uz Begej, od Temišvara do Zrenjanina, u dužini od 75 kilometara. Rumunska strana završila je već svoju trasu od 37 kilometara, od Temišvara do granice, a sa naše strane su završeni radovi na stazi od Zrenjanina do Kleka i sada predstoji spajanje Kleka sa Srpskim Itebejom.\nInteresantno je da će se na ovoj stazi nalaziti i carinski prelaz za bicikliste i pešake na prevodnici kod Srpskog Itebeja i za njega je već dobijena saglasnost.


I Sirija registrovala rusku vakcinu „Sputnjik Ve“ - Sputnjik Srbija\n16:19 16 Jun 2021\n13:23 22.02.2021 Preuzmite kraći link\nRuska vakcina protiv virusa korona „Sputnjik Ve“ (Sputnik V) registrovana je u Siriji, saopštila je ambasada Sirije u Moskvi.\n„Sirija je ispunila sve procedure za registraciju ruske vakcine „Sputnjik Ve“ (Sputnik V) protiv virusa korona i dozvolila njenu promenu na svojoj teritoriji“, navodi se u saopštenju.\nRanije je specijalni predstavnik ruskog predsednika za Siriju Aleksandar Lavrentjev saopštio da Moskva razmatra mogućnosti direktnih isporuka Damasku vakcina „Sputnjik Ve“ (Sputnik V), ali da je za to neophodno da preparat registracije Ministarstvo zdravlja Sirije.\nU ovom trenutku vakcina „Sputnjik Ve“ (Sputnik V) je registrovana u više od 30 država sveta.\nPrema podacima Ministarstva zdravlja Sirije, koje prenosi agencija SANA, broj registrovanih slučajeva infekcije virusom korona u zemlji iznosi 15.179 osoba, dok su 998 umrle.


Pogledajte najrealniji snimak bebe u maminom stomaku - Bebac.com\nPogledajte najrealniji snimak bebe u maminom stomaku\n09.10.2020. / Izvor: Bebac.com\nOvaj neverovatan snimak magnetnom rezonancom pokazuje suptilne bebine pokrete u maminom stomaku\nDa li ste i koliko puta pregledom na ultrazvuku ostali zbunjeni onim što vidite? Da ne znate šta zapravo vidite, dok vam lekar to objasni? E pa, snimak magnetnom rezonancom pruža mnogo više i mnogo detaljnije.\nNa ovom videu jasno se vidi fetus u maminom stomaku s relativno velikom količinom amnionske tečnosti koji omogućava slobodne pokrete i ruku i nogu. Mogu se uočiti i fini pokreti prstiju, pa čak i to kako beba guta, ali i opna u kojoj se beba nalazi, a čija je debljina jednaka debljini novčića.\nReč je zapravo o najnovijoj tehnologiji koja je potpuno bezbedna i za mamu, i za plod. Reč je o tehonologiji koja koristi savremene računarske tehnike i magnetička polja, koja uz pomoć radio-talasa stvara fotografije najboljeg kvaliteta.\nTehnologija snimanja magnetnom rezonancom razlikuje se od ultrazvuka. Ultrazvuk koristi visoke frekvencije zvučnih talasa koji putuju kroz vazduh, tečnost ili čvrsto telo, i koji se odbijaju od prepreke, te se prema vremenu potrebnom da se talas vrati određuje udaljenost i oblik objekta. Koliko god on bio primenljiv u savremenoj medicini kao dijagnostička metoda, snimak ultrazvukom ne daje toliko jasne snimke kao magnetna rezonanca.\nZa vreme trudnoće, fetalna magnetna rezonanca se može koristiti za pružanje informacija o stanju bebinog mozga, grudi i trbuha, koje se ne može videti samo ultrazvukom. Ove informacije omogućavaju vašem lekaru da bolje razume kako različite nepravilnosti mogu biti u korelaciji sa razvojem vašeg deteta tokom trudnoće, i u budućnosti.\nFetalna magnetna rezonanca omogućava da se potencijalne abnormalnosti klasifikuju detaljnije, što roditeljima može dati tačniju sliku šta mogu da očekuju od svog deteta — i neurološki, i razvojno.\nPušenje u trudnoći: Kako trudnice koje puše podnose trudnoću?\nBebe pomeranjem u materici spoznaju svoje telo\nKoliko je ovo snimanje bezbedno i ima li kod nas negde , u Srbiji .


PAVILJON REPUBLIKE SRBIJE NA EXPO 2020 DUBAI DOČEKAO 300.000 POSETILACA\nZa manje od 2 meseca od otvaranja, Paviljon Republike Srbije na Svetskoj izložbi „EXPO 2020 Dubai“, posetilo je 300.000 posetilaca iz celog sveta, a pred nama je još nešto više od 4 meseca predstavljanja.\nFoto: Expo Serbia 2020 tim\n„Već posle prvih mesec i po dana, svi rezultati nastupa Srbije na Svetskoj izložbi premašili su naša očekivanja. Kako nezvanično saznajemo jedan smo od posećenijih Paviljona na Ekspo-u, skoro rame uz rame sa najvećim zemljama, na šta smo veoma ponosni. Dubai je bez ikakvih preuveličavanja, tokom ovih šest meseci centar sveta. Zato treba da iskoristimo ovu šansu, posebno kada uzmemo u obzir da se Srbija u UAE dočekuje kao veliki prijatelj i partner, i da razbijemo mit da jedna mala Srbija ne može da parira velikim zemljama. I te kako imamo čime da se ponosimo,“ istakla je Ana Ilić viša savetnica predsednice Vlade Republike Srbije za kreativne industrije i turizam i zamenica generalne komesarke Srbije za „Expo 2020 Dubai“\nMuzički programi koje smo organizovali do sada su okupili nekoliko hiljada posetilaca, koji su uživali upoznajući se sa ritmovima iz Srbije i sa Balkana u modernim aranžmanima.\n350 PRIVREDNIKA predstavilo svoje poslovanje svetskoj poslovnoj zajednici\nU okviru organizovanog poslovnog programa koji realizuje Vlada Republike Srbije u saradnji sa Privrednom komorom Srbije i Razvojnom agencijom Srbije, do sada je u Dubaiju svoje poslovanje predstavilo preko 350 privrednika, a održano je preko 1000 sastanaka. Započeti su mnogi poslovi – realizovano 10 sigurnih ugovora tokom prvih mesec dana i otvorene nebrojane prilike za dalje.\nOčekuju nas još 4 investicione konferencije, posvećene određenom sektoru koji imaju veliki potencijal za realizaciju novih investicija.\nNa prvoj investicionoj konferenciji posvećenoj ulaganju u sektor nekretnina u Srbiji je bio veliki broj investitora iz Emirata koji već imaju iskustva sa ulaganjem u nekretnine u Srbiji, a koji su zainteresovani da dalje ulažu u banjski turizam i banjske kapacitete, kao i različite vidove komercijalnih objekata.\nPrva sledeća konferencija biće 13-og decembra, kada ćemo promovisati investicione potencijale u sektoru automobilske, železničke i hemijske industrije, zatim sledi konferencija koja će imati fokus na zdravstveni i velnes turizam sa akcentom na naše banje, zatim konferencija posvećena prehrambenoj industriji, poljoprivredi i ICT tehnologijama i poslednja - posvećena vodi i obnovljivim izvorima energije.\nSvetska izložba ,,EXPO 2020 Dubai’’ održava se od 1. oktobra 2021. do 31. marta 2022. godine, pod sloganom “Povezivanje umova, stvaranje budućnosti”.\nSrbija se tokom šest meseci izložbe pod sloganom ,,Srbija stvara ideje – inspirisani prošlošću, oblikujemo budućnost”, predstavlja kroz više od 150 različitih manifestacija. Svetu predstavljamo različite privredne sektore, naučne sadržaje, tehnološke inovacije, kreativne industrije i turističku ponudu, sa ciljem da se prikažemo kao moderna, inovativna zemlja, atraktivna za razvoj trgovine i turizma.


» Upis 2018/19\n• GRAFIČKI DIZAJNER – imate priliku da naučite sve od tradicionalnih vidova dizajna: grafika knjige, ilustracija, ambalaža i plakat, pa sve do najaktuelnijih: web dizajna, animacije, animiranog dizajna (motion design) i videa kombinovanog sa animacijom, koji predstavljaju sadašnjost i budućnost dizajna;\n• INDUSTRIJSKI DIZAJN – raspolaže adekvatnim softverima poslednje generacije i odlično opremljenom radionicom, gde studenti u potpunosti mogu iskusiti proces nastajanja proizvoda od ideje do finalne realizacije;\n• DIZAJN ENTERIJERA – Na odseku se obrazuju kreativni stručnjaci u oblastima dizajna, izgradnje i opremanja unutrašnjeg prostora kao i dizajna nameštaja;\n• MODNI DIZAJN – pruža visoko kvalitetna znanja u oblasti savremenog tekstila i odevanja, usklađena sa modernim pravcima razvoja ove globalne industrije. Spoj opšte i likovne kulture, tehničko tehnoloških znanja kao i poznavanje menadžmenta iz ove oblasti, vodilja su programa koji čini sadržaj ovih kompleksnih studija;\n• SCENOGRAFIJA – ima za cilj obuči student za budući rad na izradi kompletnog dizajna scenskog prostora za potrebe filma, pozorišta ili televizije. Scenograf raspolaže visokim crtačkim umećem: izradom skica, crteža, elaborata, nacrtnom geometrijom.


Pogledajmo sporne situacije sa derbija: Da li je Partizan oštećen? (VIDEO) – mojKontakt portal – Radio Televizija Kontakt\nMladi napadač Partizana Nemanja Mihajlović ušao je u šesnaesterac sa leve strane, dočekao ga je Marko Petković, fudbaler crno-belih je pao prilikom kontakta, ali se sudija Vlado Glođović nije oglasio. Poništen gol domaćinu\nSporni incident u prvom poluvremenu. Da li je bio penal za Partizan?\nMladi napadač Partizana Nemanja Mihajlović ušao je u šesnaesterac sa leve strane, dočekao ga je Marko Petković, fudbaler crno-belih je pao prilikom kontakta, ali se sudija Vlado Glođović nije oglasio.\nPartizan inače nije imao penal u “večitom” derbiju od 99. okršaja 18. marta 1995. godine.\nDrugi sporni detalj desio se na početku drugog poluvremena. Crno-beli su kombinovali na nekih 30 metara, a Saša Ilić se izborio za loptu i pokušao da pronađe napadače. Gurnuo je loptu između štopera kojima je pobegao Mihajlovići zatresao mrežu Kahrimana. Ipak, pomoćni sudija je podigao zastavicu i poništen je gol.\nMercedes bio prinuđen da “umjesto robota zaposli ljude”


Predsednica Vlade Srbije razgovarala s predsednicom američkog FDIC-a\nPredsednica Vlade Republike Srbije Ana Brnabić sastala se danas sa predsednicom američke savezne Korporacije za osiguranje depozita Jelenom Mekvilijams, koja boravi u Beogradu povodom obeležavanja trideset godina od osnivanja Agencije za osiguranje depozita Srbije.\nGovoreći o ekonomskoj situaciji, premijerka Brnabić je ocenila da je postignuta makroekonomska stabilnost uz nisku inflacliju, stabilan devizni kurs i devizne rezerve, što zajedno obezbeđuje finansijsku sigurnost građana. Takođe, kako je objasnila, stvoren je i povoljan poslovni ambijent za strane i domaće investitore, koji će imati velikog uticaja i na jačanje srpske privrede. Poslovanje i postignut dogovor o izgradnji najvećeg kampusa u Evropi američke kompanije NCR, prema njenim rečima, potvrda je ovog stabilnog poslovnog ambijenta.\nBrnabić je objasnila da Vlada Srbije ulaže velike napore da obezbedi poslovno okruženje koje bi omogućilo mladim ljudima da ostanu da žive i rade u svojoj zemlji, a istovremeno olakša povratak onima koji bi želeli da se vrate u Srbiju. Kako je premijerka navela, Narodna banka Srbije je, na inicijativu Vlade Srbije, napravila Finansijski vodič za povratnike – dokument koji treba da omogući lakše informisanje i bržu integraciju naših građana koji žele da se vrate u zemlju.\nBeograd 18. decembar 2019. godine


Konferencija za novinare i koktel u Novosadskoj Toplani | Radio Delta 89.5\nKonferencija za novinare u Novosadskoj Toplani\nJKP Novosadska Toplana održalo je završnu konferenciju za novinare, povodom rada preduzeća i postignutih rezultata u 2017.godini.\nDirektor Dobrosav Arsović, rekao je da je i više nego zadovoljan postignutim u ovoj godini, ali i da je ponosan što je Toplana ovu grejnu sezonu dočekala potpuno spremno bez bojazni da će bilo šta što je u nadležnosti Toplane ugroziti kvalitet usluge.\nIsključivo dobro poslovanje omogućilo je da za 2017.godinu Toplana opredeli čak milijardu i 150 miliona dinara za radove na rekonstrukciju vrelovodne mreže, koja je u Novom Sadu na nekim mestima stara do 35 godina. Neophodno je i narednu godinu nastaviti ovim tempom , kako bi se vrelovodna mreža u Novom Sadu svrstala u prosek starosti vrelovodne mreže evropskih gradova.\nOsim nastavka rekonstrukcije vrelovodne mreže, Novosadska toplana ima i planove za Kinesku četvrt ali i za obnovu mreže Kliničkog centra.\nDalji planovi za 2018.godinu vezani su za projekat izgradnje kogeneracionog postrojenja Jug, čija je vrednost 500 miliona dinara i u potpunosti će biti finansiran iz sredstava Toplane.\nPrethodni članakPunjač za električne automobile od danas u Novom Sadu\nSledeći članakPromenljivo oblačno\nUhapšen zbog sumnje da je pomogao u ubistvu maćehe


U Argentini protesti zbog mera štednje i dogovora s MMF-om\n► U Argentini protesti zbog mera štednje i dogovora s MMF-om\n10.07.2018 Buenos Ajres\nNekoliko desetina hiljada ljudi protestovalo je u Buenos Ajresu zbog sporazuma vlasti s Međunarodnim monetarnim fondom (MMF) i mera štednje koje uvodi predsednik Argentine Maurisio Makri.\nDemonstranti smatraju da nedavno postignuti sporazum s MMF-om koji predviđa kredit od 50 milijardi dolara Argentini i mere štednje predstavlja "planiranu bedu za narod".\nPredstavnici raznih sindikata su na sinoć održanom protestu rekli da će nastaviti "otpor" prema Makriju kako bi naredne godine izgubio na predsedničkim izborima navodeći da nove mere izazivaju nezadovoljstvo u društvu.\nMakri je sam priznao da Argentina prolazi kroz težak period koji je posledica raznih okolnosti iz prošlosti.\nArgentina će morati da smanji budžetski deficit do 2020. i inflaciju ispod 17 odsto do 2019, a potom na devet odsto do 2021.\nArgentina je zatražila pomoć MMF-a jer ima jednu od najviših stopa inflacije na svetu.


Dajević pobednik "Cerskog maratona",Jelena Vasiljević iz Bijeljine prva među rekreativcima - Semberske\nMiloš Dajević (33), član beogradskog Atletskog kluba (AK) “Cerski junaci”, pobednik je 22. Cerskog polumaratona, sportske manifestacija koja se tradicionalno održava na Tekerišu kod Loznice u znak sećanja na Cersku bitku.\nDajević je deonizu dugu 21,1 kilometar pretrčao sa jedan sat, 24 minuta i 48 sekundi, dok je samo sedam sekundi kasnije njegov drug iz kluba Miloš Jovanović (26) stigao na cilj drugi. Trećeplasirani u ukupnom plasmanu među muškarcima je Antonije Kijanović (30) iz Prijepolja (1:30,58).\nDajević je i 2013. godine bio prvoplasirani na ovom takmičenju, a prošle godine osvojio treće mesto. U ukupnom plasmanu među ženama najbrža bila je Prokupčanka Marijana Tršić (25), koja je deonicu istrčala za dva sata, tri minuta i 50 sekundi. Prvoplasirana u ženskoj konkurenciji od 40 do 49 godina starosti bila je Slađana Cvjetković (45), a među starijima Vera Velimirović (50). Miloš Savić (43) iz Beograda bio je najuspešniji među veteranima od 40 do 49 godina, a Saša Antić (53) iz Valjeva među muškarcima između 50 i 59 godina.\nU najstarijoj kategoriji iznad 60 godina pobedio je Dane Jaćimovski (61). Studenti i rekreativci trčali su kraću deonicu od deset kilometara, a među muškarcima prvi je na cilj stigao Sreto Krstić (24) iz Zvornika, Maja Marković (27) bila je najuspešnija među studentkinjama, dok su među rekreaticima najbrže do cilja stigli Jelena Vasiljević iz Bijeljine i Aleksandar Zdravković iz Apatina. Svim učesnicima i pobednicima dodeljene su diplome, medalje i pehari, a organizator takmičenja, kojim je obeležena 102. godišnjica bitke na Ceru, je AK “Cerski junaci” i pokrovitelj grad Loznica.\nPrevious : Vreme u BiH: Promenljivo oblačno i vetrovito, uveče kiša\nNext : Srpska: Uhapšene dvije osobe koje se dovode u vezu sa oružjem u Jajincima


Bilčik: Obratiti pažnju na Crnu Goru, vladajuća većina dovodi u pitanje zapadni kurs – SLOBODNA VOJVODINA\nBilčik: Obratiti pažnju na Crnu Goru, vladajuća većina dovodi u pitanje zapadni kurs\nPredsjedavajući parlamentarnog odbora Evropskog palamenta sa Crnom Gorom Vladimir Bilčik u svom današnjem govoru u EP upozorio je da Crna Gora kao nekadašnji lider u evropskim integracijama već mjesecima stoji u mjestu. Bilčik je istakao da potezi nove vladajuće većine otvaraju važna pitanja o geopolitičkoj orijentaciji Crne Gore.\nU govoru pred Evropskim parlamentom Bilčik je skrenuo pažnju na kurs kojim se kreće Crna Gora koja je, kako je istakao, otvorila sva pregovaračka poglavlja a zatvorila samo tri.\n”Ipak kao lider u pregovaračkom procesu pristupanja EU, zemlja stoji u mjestu već mjesecima, a neki potezi nove parlamentarni većine otvaraju važna pitanja o geopolitičkoj orjentaciji Crne Gore. Svi moramo obratiti pažnju na Crnu Goru danas. Ako se ova mala zemlja na Jadranu okrene Istoku, to bi moglo imati dalekosežne posljedice na evropsku perspektivu Zapadnog Balkana”, upozorio je Bilčik.\nBilčik je poručio da donošenje Zakona o tužilaštvu ostavlja prostor za politizaciju pravnog sistema zemlje.\n”Kao sto se Podgorica usaglasila sa kompletnom EU politikom ona bi trebala da ispoštuje kompletne preporuke Venecijanske Komisije. EU put ne podrazumijeva selektivno primjenjivanje mjera i uzimanje što se kome dopada sa menija, to je u stvari puna posvećenost i građenje povjerenja sa EU partnerima”, upozorio je Bilčik.\nBilčik je upozorio da najavljeni zakoni o pravosuđu i državljanstvu moraju imati cjelokupnu političku i javnu podršku, te da moraju ispunjavati standarde EU.\n”To podrazumijeva kompletnu političku saradnju svih učesnika i upozoravamo da parlamentarni bojkot nije način političke borbe koji EU podržava”, ističe Bilčik.\nBilčik je pohvalio mirno i uredno održavanje parlamentarnih izbora prošlog avgusta.\n”Kao Predsjedavajući delegacije Evropskog parlamenta za Crnu Goru, bilo mi je zadovoljstvo da uspostavim dobru komunikaciju sa predsjednikom Vlade Zdravkom Krivokapićem i predsjednikom Skupstine Aleksom Bečićem, koje sam upoznao online tokom njihovog prvog radnog dana na tim pozicijama u Podgorici”, kazao je Bilčik.\nRelated Topics:Crna GoraVladimir Bilčik\nAvion sa beloruskim migovima za Srbiju bio u EU iz tehničkih razloga\nKrivokapić skromno dočekan u Beogradu, pozdravio ga Nedimović u farmerkama


astronomija - a+s\nOd samog nastanka art+science programa, centralno mesto na svakoj izložbi zauzimaju pobednički radovi nacionalne art+science selekcije. U pitanju su radovi čiji se razvoj i produkcija realizuju u CPN-u, uz podršku evropskih projekata u kojima učestvuje Centar, a na osnovu predatih aplikacija naših umetnika na globalne pozive datih projekata. Oko 60 aplikacija iz Srbije je do sada predato od čega je 7 originalnih koncepata odabrano i realizovano kroz ovu selekciju. U\na+s 2021 AI astronomija matematika nacionalni pobednici neuronauke\n20/04/2017 30/08/2021 Marija Cvetinovic\nDrugo izdanje art+science programa u Srbiji publici je, na više lokaciju u Beogradu, Novom Sadu, Кragujevcu i Ritopeku, predstavilo dvadesetak domaćih i stranih umetnika. Prvi put učestvuju i umetnici iz tako dalekih destinacija, kultura i senzibiliteta poput Južne Кoreje i Perua, kao i pobednici jednog od četiri poziva na globalnom nivou  nemačka grupa Кvadrature. U odnosu na inicijalno izdanje, ovogodišnji program je prerastao u istinski festival umetnosti i nauke.\na+s 2017 astronomija EDASN selekcija globalni pobednici\n07/04/2016 29/09/2021 Marija Cvetinovic\nImaginarne mape | Aleksandra Jovanić\nIdeja projekta „Imaginarne mape“ se bazira na potencijalima transformisanja prepoznatih pravilnosti i nepravilnosti u prirodi i društvenim naukama u vizualizaciji ličnih narativa. Priče koje nas čine, naši mikrosvetovi, mogu se uvećati preko naših dimenzija (u imersivno okruženje) i biti predstavljene kao lične mape. Na ovaj način se konstruišu veze između naših životnih izbora i događaja, s jedne strane, i toga kako univerzum izgleda, sa druge strane.Narodi starih kultura (Vavilonci, stari\na+s 2016 astronomija


Potpisana tri ugovora za izvođenje radova za uređenje Grada Goražda - Akta.ba\n14.06.2019. 15:33 / Izvor: Akta.ba\nU Gradskoj upravi Goražde danas je upriličeno potpisivanje ugovora o redovnom održavanju lokalnih puteva od interesa za Grad Goražde sa makadamskim kolovozom, kao i ugovora o sanaciji i uređenju saobraćajnih površina po Programu uređenja grada i prigradskih naselja za 2019. godinu.\nUgovori su potpisani između Grada Goražde I firme "Goraždeputevi’". Prvi ugovor odnosi se na redovno održavanje makadamskih lokalnih puteva na području grada Goražda, a prema uslovima iz Programa redovnog održavanja putnih komunikacija od interesa za Grad Goražde za 2019.\nRok za izvođenje radova je 90 dana od dana uvođenja u posao. Vrijednost ugovora je 60.529,40 KM. Drugi ugovor čija je vrijednost 70.639,61 KM, odnosi se na sanaciju saobraćajnih površina u gradu Goraždu i prigradskim naseljima, a prema specifikaciji i uslovima iz Programa uređenja grada za 2019.\nRok za izvođenje radova je također 90 dana. Pored pomenuta dva potpisan je i treći ugovor o redovnom održavanju lokalnih puteva od interesa za Grad Goražde sa asfaltnim kolovozom, a vrijednost ugovora je 59.625,60 KM i rok je isto 90 dana.\nOvim radovima Grad Goražde dobit će ljepši i urbaniji izgled naglasio je u izjavi za medije Gradonačelnik Goražda Muhamed Ramović: "Grad Goražde ima okvirni ugovor potpisan sa firmom Goraždeputevi na dvije godine i na bazi toga mi smo predložili Gradskom vijeću Program uređenja grada i prigradskih naselja, a prijedloge za isti smo dobili od Savjeta mjesnih zajednica i građana, služba je sve obradila."\nRamović je istakao i da je predložen Program Gradskog vijeća, usvojen od strane svih vijećnika jednoglasno, a danas su potpisani i ugovori u kojima se navodi rok od 90 dana za izvođenje ovih radova.\nPojašnjava da se radi o tri lota, vrijednosti od 200.000,00 KM a za četvrti lot se treba raspisati javni poziv i on se odnosi na uređenje građevinskih radova Grada i prigradskih naselja.\n"Radi se o makadamskim putevima, adaptaciji asfaltnih puteva i parking prostori u 4 mjesne zajednice. Inače se susrećemo sa velikim problemom u gradu kada je u pitanju nedostatak parking prostora, tako da je ovaj projekat zaista značajan.", kaže Ramović.\nCijeli iznos od 280.000,00 KM za ove radove su obezbjeđeni redovnim putem kroz Budžet Grada, a druge projekte koje vode i sve veće projekte aplicirat će prema federalnim i državnim institucijama.\nOvih dana će biti raspisani javni pozivi za koje Grad već ima spremne projekte a nadaju se da će dosta tih projekata biti odobreno.


Kijev obećao ublažavanje sankcija protiv ruskih banaka - 06.04.2017, Sputnik Srbija\nKijev obećao ublažavanje sankcija protiv ruskih banaka\nUkrajinske vlasti obećale su MMF-u da će ublažiti sankcije protiv ruskih državnih banaka kada se stabilizuje bezbednosna situacija, proizilazi iz pisma Kijev... 06.04.2017, Sputnik Srbija\nevropa, vesti, svet, ukrajina, mmf\n© Sputnik / Evgenia Novozhenina / Uđi u foto-galerijuTrg nezavisnosti u Kijevu, Ukrajina\nUkrajinske vlasti obećale su MMF-u da će ublažiti sankcije protiv ruskih državnih banaka kada se stabilizuje bezbednosna situacija, proizilazi iz pisma Kijev upućenog Fondu o svojim namerama koje je objavljeno na sajtu Ministarstva finansija.\nDeblokirane sve filijale „Sberbanke“ u Ukrajini\n28 Mart 2017, 17:39\nU dokumentu se navodi da su sankcije uvedene zbog velikog odjeka javnosti i negativne reakcije na rad tih banaka u Ukrajini.\nIstovremeno je Narodna banka priznala da ukrajinske filijale ruskih državnih banaka poštuju propise regulatornih tela i obećala im je neophodnu podršku.\n„Spremni smo da odlučno pribegnemo, ukoliko bude potrebno, odgovarajućim merama za zaštitu stabilnosti našeg finansijskog sistema. S tim u vezi, pošto su pomenute banke platežno sposobne i nastavljaju da se pridržavaju finansijskih zahteva, mi ćemo nastaviti da se nepristrasno odnosimo prema tim bankama. Dogovorili smo se da tim bankama obezbedimo pristup za neophodnu podršku likvidnosti, po potrebi, uključujući hitnu podršku likvidnosti Narodne banke Ukrajine. Osim toga, i dalje smo odlučni da se pridržavamo vladavine prava i obezbedimo mere zaštite i bezbednosti kancelarija i filijala tih banaka, tako da oni mogu da nastave svoj nesmetani rad“, navodi se u pismu.\nUkrajina je 23. marta na godinu dana uvela sankcije za svih pet ruskih državnih banaka koje rade u Ukrajini. Njima su zabranjene sve finansijske transakcije u korist lica koja su povezana sa njima, konkretno sa matičnim strukturama. Pri tome kancelarije banaka redovno blokiraju ekstremisti. Prema izveštajima ukrajinskih medija, ukrajinske vlasti razgovarale su o trenutnoj situaciji sa MMF-om.


Decembar 17, 2019 11:57\n"Proširenje na Zapadni Balkan bi, kao geopolitički prioritet, bio istorijski korak za EU", rekao je ministar Amendola.\nPredsednik Vučić je zahvalio na kontinuiranoj podršci Italije evrointegracijama Srbije, posebno na tome što je Italija intenzivirala napore da evropske integracije Srbije i regiona budu u fokusu EU u narednom periodu. U tom smislu je važnom ocenio poruku 16 članica EU Evropskoj komisiji, među čijim inicijatorima je Italija, da su evropske integracije najbolji način da se ostvare trajna stabilnost i bezbednost Zapadnog Balkana, kao i predlog nove metodologije, koji je Italija pripremila sa još osam članica EU.\nPredsednik Vučić je rekao da Srbija nastavlja proces reformi, neophodnih za pridruženje Evropskoj uniji. On je u isto vreme izrazio potrebu za postojanjem jasnog strateškog plana za proširenje EU i vremenskog okvira za članstvo, jer je proces evropskih integracija značajan za mir i stabilnost u regionu. Predsednik Vučić je naglasio da će Srbija, sa istim ciljem - regionalne stabilnosti, da nastavi da promoviše politiku mira i saradnje, saopštila je Služba za saradnju s medijima predsednika.\nAleksandar VučićVinćenco AmendolaItalijaSrbijaEUZapadni Balkan\nOdbranom teritorijalnog integriteta Srbija brani temelje UN 9


Horoskopski znakovi i ljubav kroz život za nju i njega: Evo kako zavode i šta vole horoskopski znakovi! | Astrosudbina\nNaslovna Horoskop Horoskopski znakovi i ljubav kroz život za nju i njega: Evo kako...\nHoroskopski znakovi i ljubav\nHoroskopski znakovi i ljubav: ovako zavode horoskopski znaci – Ovan želi trofej, Lav vodi igru i dopušta da mislite da ste glavni, Vodolija manipuliše…\nSvaki znak na svoj način prelazi sa reči na dela. Neki kreću u akciju odmah, dovoljan im je prvi utisak, neki imaju kasnije paljenje, neki nikada ne pokazuju da su osvojeni pišu novosti / stil.kurir.rs\nONA – Kada shvati da ste vi čovek njenog života, upotrebiće sve adute ženstvenosti koje ima na raspolaganju kako bi vas zadržala: zavodljiv izgled, nenadmašno kulinarsko umeće i damsko ponašanje na kojem bi joj pozavidele predstavnice svih drugih horoskopskih znakova. Seksepilnost, životna radost i pogled kojim suparnicama daje do znanja da ste vi samo “njen i Božiji”, većinu muškaraca zadržava dugo ili zauvek pored žene Bika…\non i ona horoskop\nPrethodni tekstHoroskop: plavi Mesec začaraće nebo u noći 31. oktobra 2020. Svedoćićemo kosmičkom prikazu nalik veštičijem plesu!\nSledeći tekstDnevni horoskop za 21. septembar 2020. Ovan premoren, Biku stiže lova, Blizanac bez samopoudanja, Rak pun radnog elana, Lav mnogo radi


Objavio: Gaetano Scirea u 09:55h / Kategorija: Novosti\nPrema navodima Gianluce Di Marzia, Juventus je poslao prvu zvaničnu ponudu Zenitu za belgijskog reprezentativca Axela Witsela.\nJuventus je ruskom timu poslao ponudu u iznosu od 18 do 20 miliona evra, a Zenit tu ponudu smatra niskom. Rusi za Witsela imaju ponudu Evertona u visini od 30 miliona evra, ali Witsel preferira odlazak u Juventus i nije dao saglasnost za momentalni prelazak u Everton. Juventus je WItselu ponudio platu od 3.5 miliona evra na godišnjem nivou, a igraču ugovor sa Zenitom ističe naredne godine. Witsel je visoko kotira, a čelnici Stare dame se nadaju da će postići dogovor sa Zenitom, verovatno povećanjem cifre transfera.


Odobrene nove cene sahrana na gradskim grobljima\nUslige 40 odsto skuplje\nPoskupele usluge, a ne i cene pogrebne opreme\nPoskupljenje pogrebnih usluga odobreno je nedavno, a nove cene, koje su oko 40 odsto veće, počele su da se primenjuju od 6. januara ove godine. Rukovodstvo Javnog komunalnog preduzeća "Pogrebne usluge" je, naime, već duže pokušavalo da izdejstvuje korekciju cena svojih usluga.\nIako već godinama građani imaju brojne žalbe na kvalitet usluga, nadležni iz ovog komunalnog preduzeća kažu da je dobro što je preduzeće uopšte i opstalo, s obzirom na to da godinama rade sa gubicima.\nPrema rečima Mladena Glavaša, zamenika direktora "Pogrebnih usluga", firma je opstala isključivo naplatom dopunskih usluga kao što su kamenorezački radovi i prodaja grobne opreme.\n- Ova korekcija cena, međutim, neće udariti na kućni budžet sugrađana jer, po saznanjima naših stručnih službi, oko 70 odsto njih ima pravo na neko osiguranje. Na primer, penzijsko-invalidsko osiguranje je, u slučaju smrtnog slučaja u porodici, dovoljno da pokrije troškove sahrane, koji u proseku iznose oko 20.000 dinara - kaže Glavaš i dodaje da se, prema njihovim podacima, smrtni slučaj u porodici desi dva puta u pedeset godina.\nU JKP "Pogrebne usluge" posebno naglašavaju da su poskupele samo usluge, a ne i cene pogrebne opreme. Tako sada cena sahrane iznosi 5.264 dinara, kremiranja 6.629 dinara, a uređivanja i održavanja grobnog mesta, umesto dosadašnjih 210 dinara, iznosi 294 dinara. Kao jedno od opravdanja korekcije cena najavljuje se poboljšanje kvaliteta pruženih usluga.\nPrihvaćeni zahtevi žitelja Rakovice, Ostružnice, Kumodraža\nPrijave zbog salmonele\nOdluke o stanovima\nIz Elektrodistribucije "Beograd" treći put obaveštavaju potrošače\nTuristička organizacija Beograda na Sajmu u Dablinu\nSpor oko rušenja bespravnih objekata kod Plavog mosta\nMinistar pravde uručio ključeve 50 vozila "fiat punto"\nPrijem za policajce\nPrva samostalna izložba fotografija Anđele Stevanović do 5. februara


Infrastruktura železnice Srbije - Blic Online\nTeška motorna drezina, koju je Infrastruktura železnice Srbije nabavila prvi put nakon 16 godina, krenula je danas iz fabrike u Italiji i očekuje se da krajem sledeće nedelje stigne u Beograd, saopštilo je to preduzeće.\nZbog kvara na kontaktnoj mreži u železnickom stajalištu Karađorđev park danas u 7.40 sati, bez napona je ostala deonica pruge Beograd Centar - Karađorđev park- Pančevački most, saopštili su iz "Infrastrukture železnice Srbije".\n"Infrastruktura železnice Srbije" trenutno izvodi radove na rekonstrukciji i modernizaciji 402 kilometra magistralnih i regionalnih pruga u Srbiji, a vrednost tih poslova iznosi oko 960 miliona evra. Kada se tome doda još 516 kilometara pruga rekonstruisanih u protekle četiri godine, u modernizaciju i rekonstrukciju železničke infrastrukture u Srbiji uloženo je u ovom periodu skoro milijardu i po evra. Ukupno je železnici namenjeno četiri i po milijarde evra.\nRekonstruisana četiri železnička tunela na deonici Donja Borina-Mali Zvornik\nInfrastruktura železnice Srbije završila je rekonstrukciju četiri tunela na pruzi Ruma-Šabac-Zvornik koji se nalaze na deonici Donja Borina - Mali Zvornik. Kako se navodi u saopštenju kompanije, radovi su trajali 69 dana, a u okviru rekonstrukcije urađena je popravka tunelske obzide, postavljena armaturna mreža i sanirani oštećeni delovi tunela.\n"Infrastruktura železnice Srbije" započela je rekonstrukciju četiri tunela na pruzi Bor-Majdanpek, čija je ukupna dužina oko jedan i po kilometar, a radovi će trajati oko tri i po meseca, saopštilo je danas to preduzeće.\nInfrastruktura železnice Srbije saopštila je da je 30. maja završila rekonstrukciju četiri tunela na pruzi Kraljevo - Raška i da je saobraćaj u potpunosti normalizovan. Rekonstrukcija ovih tunela između Kraljeva i Raške, ukupne dužine oko 4,3 kilometra, trajala je od 4. marta i obuhvatila je zamenu kolosečnog materijala, šina, pragova i tucanika, mašinsko regulisanje koloseka, kao i čišćenje odvodnih kanala, navodi se u saopštenju.


Foto: Screenshot, Derby County/Twitter\nLegendarni engleski fudbaler Vejn Runi odlučio je da "okači kopačke o klin" i da završi blistavu fudbalsku karijeru, kako bi se posvetio trenerskom poslu u Derb Kauntiju.\nNapadač koji se proslavio u dresu Mančester junajteda igrao je za Derbi Kaunti ove sezone na 11 mečeva i postigao je jedan gol, a karijeru završava da bi počeo trenersku karijeru, koju će započeti upravo u Derbiju.\nRuni je još 15. novembra postavljen za privremenog menadžera posle odlaska Filipa Kokua sa mesta trenera prvog tima. Sada su vlasnici kluba i definitivno prelomili da Runi dobije trajni posao i ugovor na dvije i po godine, zbog čega je i definitivno odlučio da stavi tačku na igračku karijeru.\nRuni je tokom karijere odigrao 120 utakmica za reprezentaciju Engleske i postigao je 53 gola. Sa Junajtedom je osvojio pet titula Premijer lige, jednu Ligu šampiona, jedan FA kup, četiri Liga Kupa, Ligu Evrope, Svjetsko klupsko prvenstvo, četiri Komjuniti šilda. Faktički, sve što se moglo osvojiti na klupskom nivou.


Kalendar vakcinacije: Od rođenja pa do punoletstva!\nVeoma je bitno da se ne propusti vakcinacija dece tokom prve godine života\nVaše dete & vi 10.10.2016. - 13:35h Autor: Yumama.com\nPogledajte koje sve vakcine bi dete trebalo da primi do 18. godine života, prenosi Yumama.com.\n1. Na rođenju bebe primaju BCG vakcinu (protiv tuberkuloze) i vakcinu protiv hepatita B. Vakcina protiv hepatitisa B prima se u tri doze i to na dan rođenja (nultog dana), sa navršenih mesec dana i sa šest meseci bebinog života, odnosno kako to stručnjaci kratko definišu 0,1,6. Na ovaj način najbolje mogu da se zaštite i deca čije majke već nose u organizmu hepatitis B.\nImunoglobulin protiv hepatitisa B (HIBG) primaju novorođenčad HBsAg+ majki, njima se daju četiri doze vakcine po šemi 0,1,2,12 meseci.\n2. meseca bebe primaju drugu dozu vakcine protiv hepatitisa B.\n3. mesec: Nakon dva meseca života, započinje se sa vakcinacijom protiv difterije, tetanusa i velikog kašlja (Di-Te-Per). U razmaku od po šest nedelja se daju tri doze ove vakcine. Istovremeno, bebici se daju i po dve kapi oralne polio vakcine protiv dečje paralize (to je vakcina koja se pije) i Hib – protiv oboljenja koja izaziva hemofilus influence tip b (prva doza).\nOvo su kazne za roditelje koji su odbili da vakcinišu svoju decu!\nDok se druge doze primaju posle navršena tri i po meseca. Sa navršenom godinom, dete se vakciniše protiv malih boginja, zaušaka i rubeole. Takođe, do navršene 3. godine, deca moraju da prime i prvu revakcinaciju Di-Te-Per-a i prvu revakcinaciju OPV- protiv dečije paralize.\nDeca pred polazak u školu primaju revakcinu protiv malih boginja, zaušaka i rubeola (MMR) i 2. revakcinu protiv dečije paralize.\nTo je, takođe, doba u kojem se ponovo obavlja zaštita od difterije i tetanusa (DT). U ovom uzrastu izostaje komponenta za veliki kašalj koja se, inače, daje u trećem mesecu, i u periodu od 12. do 15. meseca života.\nŠkolska deca se vakcinišu i u 12. godini, odnosno u šetom razredu.\nU ovom uzrastu se obavlja vakcinisanje dece protiv hepatitisa B, koja njisu bila vakcinisana sa tri doze po šemi 0, 1, 6 meseci.\nPred kraj osnovne škole, u 14. godini i pred polazak u srednju, sleduje još jedna revakcina, i to treća protiv dečije paralize (OPV), i treća revakcina protiv difterije i tetanusa. Isključena je revakcina protiv tetanusa u 18. godini života, jer je revakcinom deteta u 14. ono pokriveno sve do 30. godine.\nMeđutim, u tom dobu i odrasli će morati da se revakcinišu protiv tetanusa. Sem na dan rođenja, kada se vakcine primaju u porodilištu, sve ostale se dobijaju u domu zdravlja.\nOrtoped sa Banjice otkriva: Anatomske cipelice izazivaju ravna stopala kod dece!\nVakcinakalendar vakcinacijekalendar imunizacijeimunizacijaDeteDecaškolska deca


IVANJICA INFO | Ivanjički radio | Foto Ivanjica - Počelo polaganje male mature (VIDEO)\nPočelo polaganje male mature (VIDEO)\nTestom iz srpskog jezika počeo je završni ispit za osmake, a iz Ministarstva prosvete poručuju da nema mesta za zabrinutost, jer u srednjim školama ima više mesta nego što je svršenih osmaka. Ove godine štampano je 72.232 testa, a u srednjim školama ima skoro 76.000 mesta. Sigurno je da niko neće ostati neupisan u srednju školu, ali je dobar uspeh na završnom ispitu i uspeh iz srednje škole važan kako bi se upisala željena škola.\nZavršni ispit traje tri dana, danas su svršeni osnovci polagali test iz srpskog jezika, za cetvrtak za 9h je zakazan test iz matematike, dok će u petak osmaci polagati kombinovani test - biologija, hemija, fizika, istorija, geografija. Svi učenici moraju polagati malu maturu koja predstavlja zvaničan završetak osnovnoškolskog obrazovanja. Na svakom od tri testa učenici maksimalno mogu osvojiti po 10 poena. Bodovi sa testa sabiraju se sa bodovima osvojenim na osnovu uspeha na kraju šestog, sedmog i osmog razreda i čine osnov za rangiranje učenika za srednju školu. Predsednik aktiva direktora osnovnih škola i direktor OŠ “Milinko Kušić” iz Ivanjice Stevan Davidović kaže da je ispoštovana procedura oko preuzimanja testova: “Sve smo uspešno odradili što je bilo do nas. Prvi deo testa je gotov I kolege će ga pregledati, predstoji nam matematika i kombinovani test za koji se nadam da će učenici odraditi uspešno. U srednjim školama ima vise mesta za đake nego što imamo osmaka I nadam se da niko neće ostati neupisan. Sve ankete koje smo radili kažu da je najveće interesovanje za upis u Gimnaziju i ekonomsku školu.”\nPreliminarne rezultate završnog ispita škole će objaviti već 18. juna, nakon toga sledi period za žalbe učenika, tako da će konačni rezultati biti objavljeni 23. juna. Po objavljivanju konačnih rezultata sledi predaja liste želja, a raspored učenika po školama biće objavljen 3. jula, dok je 4. i 5. jula predviđeno da se obavi upis učenika u srednje škole. Prošle godine najveće interesovanje malih maturanata bilo je za medicinske i ekonomske škole.


Jovanović: Dok Šumadija spava opijena propagandom, Vlada "briše" Karađorđev grad - Glas Šumadije\nNaslovna > Društvo > Jovanović: Dok Šumadija spava opijena propagandom, Vlada „briše“ Karađorđev grad\n13/07/2021 14/07/2021 1214Ostavi komentar na Jovanović: Dok Šumadija spava opijena propagandom, Vlada „briše“ Karađorđev grad\nČlan Opštinskog veća Topole, Dragan Jovanović, oglasio se na svom Fejsbuk profile u vezi sa izmenama prostornog plana Republike Srbije.\nDok naša Šumadija spava opijena propagandom sa svih medija, naprednjački preletači vode glavnu reč trpajući sve što mogu u svoje džepov, iza kulisa se dešavaju grozne stvari. Jedna od njih je izmena prostornog plana Republike Srbije, napisao je Jovanović.\nKako naglašava, Šumadija je izmenama prostornog plana potpuno skrajnuta. Jovanović je podsetio da je 2006., za vreme vlade Vojislava Koštunice, doneta uredba o Karađorđevom gradu i kompleksu Oplenac, kao istorijskom gradu od najvećeg nacionalnog značaja Srbije.\nTada, te sada davne 2006-e godine, na molbu moje malenkosti kao predsednika opštine i upravnika zadužbine Kralja Petra, Miladina Gavrilovića, tadašnji ministar kulture, Dragan Kojadinović predlaže i vlada usvaja, strateški document, da se Karađorđu i njegovom gradu da poseban značaj. Na zaprepašćenje čitave javnosti u Srbiji, a da ne pričam o Šumadiji, danas vlada Srbije u izmenama prostornog plana republike Srbije briše Karđorđev grad, ističe Jovanović.\nDalje kaže da napisano nije nikakva greška, već “gorka istina”, konstatovana od vlade koja, kako kaže “bez stida i blama donosi ovakva predlog, a u kojoj nema ni jednog jedinog Šumadinca”.\nHrabri me međutim da su već juče u dnevnom listu “Politika” inetelektualci iz Šumadije podigli glas. Arhitekta Aleksandar Rudnik Milanović iz Kragujevca, piše da je ovo samo kruna naopake politike vlasti da se devastira, a evo sada i ukine sećanje na prvi Srpski ustanak, na velikog vožda koji “dunu život srpskoj duši”. Osim brisanja Karađorđevog grada u prostornom planu Srbije, briše se i bilo kakva mogućnost da se bilo kada Aranđelovac, Topola i Kragujevac povezu železničkim saobraćajem. Takođe izostavlja se čak i namera gradnje bilo kakve brze saobraćajnice između Topole i Kragujevca, kao srca Srbije i vezivnog tkiva Šumadije. Gura se pun profil auto-puta od Topole ka Rači i Boru, a prema Kragujevcu nema čak ni treće trake na Svetinji… Opština Topola, kao i zadužbina Kralja Petra, reagovaće adekvatno, zaključuje Jovanović.\nNa samom kraju, ili kako sam kaže “za početak”, Jovanović podseća ministarku kulture Maju Gojković, da “ako je ona zaboravila štasu za Srbiju Karađorđev grad i Oplenac, ima ko pamti”.\nTagovi: Dragan Jovanović Karađorđev grad Kragujevac Oplenac Prostorni plan Republike Srbije Šumadija Topola Vlada Srbije\nU Kragujevcu tri nova slučaja korone, u Aranđelovcu dva\nUvrede na račun Glasa Šumadije, ili kako bivši gradski urbanista Marković shvata slobodu medija


Ključevi Belog grada: Beograd 1867. godine - ČASOPIS KUŠ!\nSpomen obeležje na mestu predaje ključeva Beograda na Kelemegdanu 1867. godine, foto: Đorđe Stakić\nNa Savskom šetalištu na Kalemegdanu od 18. aprila do 15. maja 2017. godine, otvorena je izložba koja obeležava 150 godina od turske predaje ključeva Beograda knezu Mihailu Obrenoviću. Godine 1867, knez Mihailo je od Ali Riza-paše dobio ključeve grada 6. aprila po julijanskom, odnosno 18. aprila po gregorijanskom kalendaru (mada se u javnosti uglavnom pojavljuje 19. april kao datum ovog događaja usled zanemarivanja razlike između ova dva kalendara koja je u 19. veku iznosila 12, a ne 13 dana).\nSimbolična predaja ključeva odigrala se na prostoru današnjeg kalemegdanskog parka, tačnije na njegovom ulazu sa desne strane, gde se danas i nalazi spomen obeležje, a usledila je nakon čitanja fermana sultana Abdula Azisa kojim su Beograd, Šabac, Smederevo i Kladovo predati na upravu srpskom narodu (uz Soko i Užice ovo su ujedno gradovi čiji se natpisi nalaze na spomeniku knezu Mihailu na Trgu Republike). Ovaj događaj, još jedan u nizu za konačno oslobođenje od turske vlasti i sticanje autonomije, označio je novi period u istoriji Beograda i Srbije.\nIste godine, naredbom kneza Mihaila, počinje uređenje Beograda. Emilijan Josimović, prvi srpski urbanista, sproveo je prvo geodestsko snimanje Beograda i izneo svoj plan i predlog regulisanja stare varoši u šancu. Ovim poduhvatom počeo je proces kreiranja evropskog vizuelnog identiteta Beograda.\nIzložba na Savskom šetalištu realizovana od strane JP „Beogradska tvrđava”, Biblioteke grada Beograda i Muzeja grada Beograda, ilustruje predaju ključeva, ali i događaje koji su joj prethodili, njen značaj i posledice, kao i svedočanstva nekolicine uglednih onovremenika o životu u Kneževini Srbiji. Publika ima priliku da na 10 trostranih panoa na otvorenom prati razvoj nastanka moderne srpske države kroz ovaj konkretan događaj i da vidi reprodukcije fotografija, litografija, geografskih karata, novinskih ilustracija i dokumenata iz ovog perioda koje je za nju odabrao autorski tim: Olivera Vučković, Ljubica Ćorović i Vladimir Tomić.\nUkoliko ste propustili Dane Beograda ili vas je omeo pretežno kišni april u Beogradu – ne očajavajte, jer je maj pravo vreme za promenadu Savskim šetalištem i uživanje u izložbi na otvorenom.\n← Bioskop ponovo radi!\nAfterparty tragom kultnog filma →


Нове активности с циљем побољшања водоснабдијевања на подручју општине Рогатица – Opština Rogatica\nOpšteNove aktivnosti s ciljem poboljšanja vodosnabdijevanja na području opštine Rogatica\nOpština Rogatica sklopila je ugovor sa preduzećem „Graleks“ iz Pala, te je u okviru doznačenog iznosa realizovana „Izrada Glavnog projekta rekonstrukcije vodovoda za naselja Mesići i Varošište sa izvorišta Česma u blizini naselja Jabuka, Opština Rogatica“ i „Izrada Glavnog projekta vodosnabdijevanja naselja Živaljevina – gornja zona, Opština Rogatica“.\n– Projektom “Izgradnja vodovoda Klanac – Mesići (glavni vod)” u MZ Mesići rješava se dugogodišnji gorući problem u oblasti vodovodne infrastrukture na području opštine i mjesne zajednice. Mjesna zajednica Mesići inicirala je ovaj projekat na forumu građana, a isti je dobio potrebnu većinu kao i podršku Opštine koja se obavezala obezbijediti dio nedostajućih sredstava iz vlastitih izvora. Ovim projektom biće obezbijeđene dovoljne količine zdravstveno ispravne vode za piće lokalnom stanovništvu u periodu od dvadeset godina. Sam projekat predviđa polaganje oko 3.000 metara novih vodovodnih cijevi, čime će ovo naselje zajedno sa okolnim selima izvršiti zamjenu dotrajale vodovodne mreže koju su vlastitim sredstvima izgradili 1989. godine, a koja je zbog zuba vremena i ratnih dejstava dovedena u neupotrebljivo stanje. Naš projekat nema negativnih uticaja na okolinu, a direktnu korist od projekta imaće cjelokupno stanovništvo mjesne zajednice koje gravitira na području ovog vodovoda – poručili su mještani.


Abdulah Gul - Blic Online\nGul se neće kandidovati za predsednika Turske\nBivši turski predsednik Abdulah Gul odbacio je danas mogućnost kandidature na predsedničkim izborima u junu.\nTadić u Istanbulu sa Abdulahom Gulom\nPredsednik Socijaldemokratske stranke Boris Tadić sastao se danas u Istanbulu sa doskorašnjim predsednikom Turske Abdulahom Gulom, s kojim je razgovarao o odnosima Turske i Srbije, kao i globalnim bezbednosnim izazovima.\nGul odustao od kandidature za predsednika Turske\nTurski predsednik Abdulah Gul izjavio je da neće biti kandidat na predsedničkim izborima koji će u toj zemlji biti održani 10. avgusta.\nRadmanović: Gul prvi put nije pozvao Predsedništvo BiH\nČlan Predsedništva Bosne i Hercegovine Nebojša Radmanović izjavio je danas da će predsedavajući Predsedništva Bakir Izetbegović predvoditi delegaciju BiH u zvaničnoj posti Turskoj 12. maja ove godine.\nTurske vlasti: Snimak na Jutjubu je zaverenički plan\nTurske vlasti odlučile su juče da preduzmu korake zbog postavljanja na Jutjub snimka razgovora vodećih zvaničnika, koji diskutuju o mogućim vojnim operacijama u Siriji, ocenivši da se radi o zavereničkom planom, uoči ključnih lokalnih izbora.\nTurski predsednik: Uskoro ukidanje zabrane Tvitera\nPredsednik Turske Abdulah Gul izjavio je danas da će vlada uskoro ukinuti zabranu korišćenja Tvitera, koja je naišla na oštre kritike u zemlji i inostranstvu.\nAbdulah Gul: U Turskoj zabrana Fejsbuka i Jutjuba ne dolazi u obzir\nTurski predsednik je Abdulah Gul izjavio je posle najave premijera Tajipa Erdogana da bi posle lokalnih izbora mogao da zabrani Fejsbuk i Jutjub, da se to neće dogoditi.\nMasovne demonstracije u Turskoj zbog korupcije\nHiljade demonstranata protestovalo je danas u Turskoj zbog korupcionaškog skandala u čijem centru su premijer Redžep Tajip Erdogan i njegov sin Bilal, kao i zbog nezadovoljstva odlukom predsednika Abdulaha Gula da potpiše sporni zakon o pravosuđu.\nTurski predsednik Gul izgubio 80.000 ljudi na Tviteru zbog zakona o internetu\nTurski predsednik Abdulah Gul izgubio je oko 80.000 ljudi koji prate njegove aktivnosti na društvenoj mreži Tviter, u znak protesta što je sinoć odobrio sporni zakon o pojačanoj kontroli interneta na zahtev islamsko-konzervativne vlade Redžepa Erdogana.\nTurski predsednik odobrio sporni zakon o internetu\nTurski predsednik Abdulah Gul odobrio je danas zakon za koji kritičari ističu da je usmjeren na povećanje kontrole nad internetom.\nOland obazrivo podržao stremljenje Turske ka EU\nFrancuski predsednik Fransoa Oland obazrivo je danas podržao nameru Turske da se pridruži Evropskoj uniji, uprkos njenom nedavnom obračunu sa policijom i pravosuđem i ranijom francuskom uzdržanošću povodom tog pitanja, javio je Rojters.\nGul traži promenu turske politike prema Siriji\nTurski predsednik Abdulah Gul zatražio je danas promenu politike turske vlade prema Siriji nakon višegodišnjih tenzija između Ankare i režima u Damasku.\nPredsednik Gul pozvao na poštovanje prava\nPredsednik Turske Abdulah Gul zatražio je poštovanje vladavine prava, dok korupcionaški skandal koji potresa vladu, dovodi u pitanje nezavisnost pravosuđa. U novogodišnjoj poruci, Gul je rekao da je 2013. bila "teška godina i za našu zemlju i za svet".\nErdogan najavio smenu 10 ministara\nTurski premijer Redžep Tajip Erdogan najavio je večeras smenu 10 ministara u njegovom kabinetu, nakon što su trojica podneli ostavke zbog optužbi za umešanost u korupciji.\nAbdulah Gul nagovestio smenu ministara umešanih u korupcionaški skandal\nTurski predsednik Abdulah Gul nagovestio je danas da bi ministri vlade umešani u korupcionaški skandal mogli da budu smenjeni.\nPredsednik Turske: Sirija postaje Avganistan na Mediteranu\nSirija bi mogla da postane "Avganistan na Mediteranu", ako međunarodna zajednica ne učini nešto da okonča građanski rat u toj zemlji, upozorio je predsednik Turske Abdulah Gul.\nTurski predsednik: Policija bila uzdržana, protesti su normalna stvar\nTurski predsednik Abdulah Gul danas je u intervjuu listu iz Kanade, čija su dvojica državljana privedena dok su kao novinari izveštavali sa protesta u Istambulu, branio je ponašanje policije tokom masovnih protesta širom Turske.\nNikolić: Želimo politički, ekonomski stabilan jugoistok Evrope\nUčesnici današnjeg trilateralnog predsedničkog samita Turske, Srbije i BiH sagasili su se da je, posle napretka u političkim odnosima triju država, vreme da se intenzivira i njihova ekonomska saradnja.\nUsvojena Deklaracija na trilateralnom samitu u Ankari\nLideri Srbije, BiH i Turske su na trećem trilateralnom samitu danas u Ankari usvojili su zajedničku Deklaraciju.\nSarajevo - Turski predsednik Abdulah Gul najavio je da će njegova zemlja nastaviti s naporima za normalizaciju odnosa BiH i Srbije, što uključuje i trilateralne sastanke na nivou šefova država i ministara spoljnih poslova.\nAbdulah Gul: Kriza na Kipru "sjajna šansa" za ujedinjenje ostrva\nPredsednik Turske Abdulah Gul ocenio je da bankarsko-finansijska kriza koja je zahvatila Kipar predstavlja "sjajnu priliku" za okončanje političko-etničkog problema koji traje od 1974. kada je ostrvo nasilno razdvojeno na područje kiparskih Grka na jugu i teren koji kontrolišu Turci na severu.\nNikolić u Ankari: Trilaterala Srbije, Turske i BiH u maju\nAnkara - Predsednik Srbije Tomislav Nikolić najavio je danas u Ankari da bi trilaterlani sastanak Srbije, Turske i Bosne i Hercegovine trebalo da bude održan u maju u Ankari.


ABA liga: Nikola Kalinić u utakmici Partizan - Zvezda postavio rekord\nNikola Kalinić nikada u biografiji nije imao epitet vrhunskog šutera za tri poena, kvaliteti borbenosti, snalažljivosti i korišćenja mana protivnika su uvek bili... 30.05.2022, Sputnik Srbija\nKalinić je kroz godine svoje karijere na vrhunskom nivou, od Crvene zvezde preko Fenerbahčea do Valensije, nikada nije bio nosilac i lider ekipe, uglavnom je bio usmeren na glavnu sporednu ulogu, ali se sve promenilo povratkom u crveno-bele.Kalinić je ispoljavanje svog košarkaškog talenta doveo do maksimuma u aktuelnoj sezoni, ljubitelji košarke su njegovu ulogu čak upoređivali i sa onim što radi Lebron Džejms, na svom nivou, a drugi meč finalne serije ABA lige je to i potvrdio.Krilni igrač je postavio rekord ABA lige po odnosu pokušanih i pogođenih trojki – pet puta je probao i svih pet puta bio precizan, koristio je sve greške odbrane Partizana.Ukupno je ubacio 25 poena, imao je po četiri skoka i asistencije, odigrao je vrhunsku odbranu na krilnim igračima rivala i zabeležio samo jedan prekršaj te bio najzaslužniji za drugu pobedu Zvezde u seriji.\nsport, košarka, aba liga, nikola kalinić, kk crvena zvezda\nNikola Kalinić nikada u biografiji nije imao epitet vrhunskog šutera za tri poena, kvaliteti borbenosti, snalažljivosti i korišćenja mana protivnika su uvek bili ključni za utisak o njegovoj igri, ali je druga utakmica finala ABA lige pokazala „skriveni talenat“.\nKalinić je kroz godine svoje karijere na vrhunskom nivou, od Crvene zvezde preko Fenerbahčea do Valensije, nikada nije bio nosilac i lider ekipe, uglavnom je bio usmeren na glavnu sporednu ulogu, ali se sve promenilo povratkom u crveno-bele.\nKalinić je ispoljavanje svog košarkaškog talenta doveo do maksimuma u aktuelnoj sezoni, ljubitelji košarke su njegovu ulogu čak upoređivali i sa onim što radi Lebron Džejms, na svom nivou, a drugi meč finalne serije ABA lige je to i potvrdio.\nKrilni igrač je postavio rekord ABA lige po odnosu pokušanih i pogođenih trojki – pet puta je probao i svih pet puta bio precizan, koristio je sve greške odbrane Partizana.\nUkupno je ubacio 25 poena, imao je po četiri skoka i asistencije, odigrao je vrhunsku odbranu na krilnim igračima rivala i zabeležio samo jedan prekršaj te bio najzaslužniji za drugu pobedu Zvezde u seriji.


APV: Podržati političku participaciju žena | Autonomija\nAPV: Podržati političku participaciju žena\nUčešće i zastupljenost žena u političkom životu predstavljaju poseban izazov\nPokrajinski sekretarijat za ravnopravnost polova pozvao je danas da se u godini u kojoj se u Srbiji održavaju izbori na svim nivoima, posebna pažnja obrati na podršku političkoj participaciji žena, kao i njihovom većem uključivanju u procese donošenja odluka.\nU saopštenju te institucije povodom Međunarodnog dana žena se ocenjuje da učešće i zastupljenost žena u političkom životu predstavljaju poseban izazov.\n„Pitanje zastupljenosti žena u parlamentima i političkim telima je pitanje demokratičnosti. Žene predstavljaju preko 50 odsto populacije. Njihova nedovoljna zastupljenost u procesima i na mestima donošenja odluka ukazuje na to da još uvek postoje tradicionalne barijere koje sprečavaju da se njihov glas čuje i potrebe uzmu u obzir“, piše u saopštenju pokrajinskog sekretarijata.\nU njemu se podseća da je ravnopravnost žena i muškaraca u Srbiji garantovana Ustavom, a da je zaštita ljudskih prava žena obezbeđena i relevantnim zakonima.\n„Uprkos tome, treba naglasiti da je pred nama još dug put do ostvarivanja pune ravnopravnosti žena i muškaraca, pravne i faktičke, na kojem međunarodne, vladine, nevladine i sve druge organizacije moraju da rade zajedno“, dodali su u resornom vojvođanskom sekretarijatu.\nU toj instituciji su naveli i da su se u svom delovanju posebno fokusirali na unapređenje okvira za delotvornu i efikasnu zaštitu i podršku žena sa iskustvom nasilja u porodici ili u partnerskim odnosima.\n„Od 2009. godine od kako Pokrajinski sekretarijat sprovodi mere za suzbijanje nasilja održano je oko 300 edukacija sa gotovo 3000 učesnika iz svih nadležnih institucija u svih 45 opština na teritoriji Vojvodine. Podržano je formiranje jedinstvenog SOS telefona za teritoriju Vojvodine 0800 10 10 10, kao i izgradnja sigurnih kuća u Somboru, Zrenjaninu, Pančevu i Sremskoj Mitrovici“, piše u saopštenju.\nKako se navodi, sekretarijat od pre dve godine sprovodi i program za ekonomsko osnaživanje žena sa iskustvom nasilja sa ciljem unapređenja procesa njihovog oporavka i povratka u život bez nasilja.\n„Pored toga, značajni napori učinjeni su kako bi se rodna ravnopravnost polova uključila u sve programe i projekte pokrajinskih organa, te da se obezbedi da sve aktivnosti koje pokrajinski organi sprovode uzimaju u obzir specifični položaj i potrebe žena i muškaraca, doprinose smanjenju neravnopravnosti žena i muškarca i ostvarivanju rodne ravnopravnosti“, piše u saopštenju vojvođanskog sekretarijata za ravnopravnost polova.


Upravljanje i održavanje zgrada, Za uređenije zgrade na Vračaru\nProjekat „Za uređenije zgrade na Vračaru“\nOblast održavanja i upravljanja stambenim zgradama u Srbiji zahteva celovitu reformsku akciju, koja bi trebalo da obezbedi zakonske, institucionalne, finansijske, strukovne i organizacione uslove za uvođenje znatno jasnijih pravila i mehanizama i unapređenje prakse upravljanja i održavanja zgradama.\nNacrt novog Zakona o stanovanju i održavanju zgrada, koji je u proceduri, uvodi nove koncepte u oblast stanovanja, upravljanja i održavanja stambenih zgrada. Profesionalizacija u oblasti upravljanja, razdvajanje sredstava za investiciono i tekuće održavanje, prinudna uprava, obaveza registrovanja stambenih zajednica i uvođenje centralnog registra stambenih zajednica, neke su od najvažnijih novina aktuelnog Nacrta zakona.\nU periodu decembar 2015 – mart 2016. godine, Opština Vračar i OPTIMUS – Centar za dobro upravljanje su sproveli projekat “Bolje stanovanje na Vračaru” u okviru programa “Unapređenje pružanja usluga na lokalnom nivou”, koji sprovode UNDP i opština Vračar.\nJedna od aktivnosti projekta je bila sprovođenje ankete među predsednicima skupština i saveta stanara. U anketiranju je učestvovalo ukupno 124 predsednika/ca skupština i saveta stanara, što čini odaziv od 39.12% pozvanih osoba. Predsednici/ce skupština i saveta stanara anketirani su na teme, kao što su: trenutno stanje u funkcionisanju skupština/saveta stanara, aktuelno stanje zgrada, aktuelni propisi i Nacrt novog Zakona, saradnja sa opštinom i potrebna podrška za skupštine i savete stanara.\nPredstavnici skupština i saveta stanara su evidentirali probleme sa kojima se suočavaju, ali i dali predloge za njihovo rešavanje. Način prevazilaženja poteškoća u radu skupština/saveta stambenih zgrada, anketirani predsednici/ce vide u sledećem: a) zakonskoj regulativi, kojom bi se uvela obaveznost finansijskog i drugog učešća u održavanju zgrada, odnosno sankcionisanje za nepoštovanje obaveza, b) razvoju održivog sistema naplate obaveza za održavanje zgrada, c) edukaciji, podizanju svesti, informisanosti i motivaciji.\nPrema mišljenju ispitanika/ca, teme na koje bi opština trebalo da organizuje obuke ili seminare su: pravni okvir održavanja i upravljanja zgradama (64.8%), prava i obaveze stambene zajednice (64.8%), uloga i odgovornost upravnika u zgradama (62.5%), finansijski menadžment (58%), pristup izvorima finansiranja (52.3%), izrada programa održavanja zgrade (46.6%), podizanje svesti stanara o održavanju zgrada u zajedničkom interesu (45.5%) itd.\nViše informacija o rezultatima anketiranja možete naći u Izveštaju o rezultatima anketiranja predsednika skupština stanara stambenih zgrada u Gradskoj opštini Vračar.\nProjekat „Za uređenije zgrade na Vračaru“ je direktan odgovor na potrebe predsednika/ca skupština i saveta stanara na Vračaru, izražene kroz sprovedeno anketiranje u okviru prethodnog projekta “Bolje stanovanje na Vračaru”.\nOpšti cilj projekta je doprinos održivom razvoju lokalne zajednice, kroz edukaciju i informisanje u oblasti upravljanja i održavanja stambenih zgrada u opštini Vračar.\nPodizanje kapaciteta i informisanosti predsednika/ca skupština i saveta stanara Gradske opštine Vračar o održivom upravljanju i održavanju zgrada;\nUnapređenje komunikacije i saradnje Gradske opštine Vračar sa predsednicima skupština/saveta stanara;\nJačanje participativnog učešća građana/ki i time osnaživanje lokalne zajednice u Gradskoj opštini Vračar;\nPovećanje informisanosti građana/ki Gradske opštine Vračar.\nProjekat predviđa pripremu i sprovođenje dva seminara za predsednike/ce skupština i saveta stanara, kako bi im se podigli kapaciteti u oblastima, koje su sami prepoznali i naveli u anketi. Takođe, treba imati u vidu da će nov Zakon i njegov koncept upravljanja i održavanja predstavljati dodatan izazov za stanare i sadašnje predsednike/ce skupština i saveta (po novom Zakonu, upravnike/ce stambenih zajednica). Ovi seminari će doprineti lakšem rešavanju izazova i sagledavanju novih mogućnosti, koje nosi nov zakon.\nSeminari će pokrivati teme: pravni okvir održavanja i upravljanja zgradama, prava i obaveze stambene zajednice prema novom Zakonu, uloga i odgovornost upravnika, mogućnost profesionalnog upravljanja, saradnja sa stanarima i sl. Kako će jedan deo seminara biti posvećen diskusiji sa učesnicima/ama, očekuje se prikupljanje dodatnih informacija o problemima stanara u cilju sagledavanja trenutne situacije, kao i predloga za unapređenje upravljanja i održavanja zgrada.


Foto: Vladimir Šekularac / Facebook\nPrvi u subotu, a epilog istog je veća materijalna šteta, dok je incident u nedelju okončan tragedijom.\nVozač Vladimir Šekularac (38) je podlegao povredama zadobijenim prilikom izletanja sa staze, a njegova tragična smrt potresla je mnoge.\n"Do juče pilići, a vidi nas danas - gubimo prvog od nas. Nećeš da odeš, ne damo ti mi što ćemo te uvek u mislima nositi sa našim detinjim šalama i glupostima uz koje smo odrastali .. pocivaj u miru, Vlajko, poljubi mi Makija", poruča je na Fejsbuku prijateljica poginulog vozača.\nBrojni prijatelji su se javili putem Fejsbuka, i to ljudi širom Srbije, kako bi bar na taj način odali poslednju počast tragično preminulom Šekularcu.\n"E, brate moj, ne dade nam se da se vidimo. Rekao si mi da ćeš mi poneti gume za motor u Kraljevo, a ja rekoh 'ne mogu doći, već da dolazim u ponedeljak u Aleksandrovac. Nek ti je večna slava, brate moj, a porodici naiskrenije saučešće. Tuga. Poslednji pozdrav, vidimo se na nekom lepšem mestu", istakao je jedan poznanik.\nDrugi je u svojoj oproštajnoj poruci naglasio:\n"Dragi moj Vlado, ostaćes mi uvek u lepom sećanju. Uvek kad si svratio kod mene i doneo mi malo Župske energije, mojoj sreći nije bilo kraja. Počivaj u miru, dobri i plemeniti čoveće. Pamtiću i volecu te baš takvog. Porodici iskreno saučešće".